title: Ihmemaa (romaani)

text: Sandyllä on koti-ikävä ja hän huomaa, että ihmisiä katoaa myös Ihmemaasta ymmärtää, että hänen ainoana keinonaan päästä takaisin kotiin on hukata itsensä uudestaan. Ongelmana on kuitenkin se, että itseään on vaikea hukata tietoisesti.


title: Ihmemaa (romaani)

text: Marie Clairen lisäksi kirjaa ovat kehuneet muun muassa Irish Independent, Irish Times ja Daily Mail, joka kehui kirjaa lumoavaksi taikuuden ja todellisuuden sekoitukseksi.


title: Fernández

text: Fernández tai Fernandez on muun muassa seuraavien henkilöiden sukunimi:


title: Paita pois

text: "Paita pois" on ensimmäinen single suomalaisen rap-artisti Uniikin neljänneltä studioalbumilta "Kiitorata". Kappaleen on tuottanut Sakke. Kappale soi ensimmäisen kerran radiossa 10. huhtikuuta 2012 YleX:n "Rytmibarometri"-ohjelmassa. Single julkaistiin 18. huhtikuuta.


title: Horrostila

text: Horrostila tarkoittaa tietokoneen sammuttamista tietokoneen tilaa hävittämättä. Kun tietokone laitetaan horrostilaan, tallennetaan sen keskusmuistissa olevat tiedot joko kovalevylle tai muulle pysyvälle muistille. Kun tietokone herätetään horrostilasta se on siis tismalleen samassa tilassa, kuin ennen horrostilaan siirtymistä.


title: Horrostila

text: Verrattuna lepotilaan tietokone säästää enemmän sähkövirtaa, mutta palautuminen on toisaalta hitaampaa, mutta kuitenkin huomattavasti nopeampaa kuin tietokoneen käynnistäminen täysin suljetusta tilasta.


title: Yön Polte

text: Yön Polte on kolmesta muusikosta, Kuningas Pähkinästä, Setä Tamusta ja Stigistä koostuva yhtye. Yön Poltteen esikoissingle "Tyttö sinä olet meritähti" julkaistiin digitaalisesti tammikuussa 2012. Kappale nauhoitettiin kesällä 2011 Gerbyssä. Kappale on sittemmin yltänyt muun muassa Suomen virallisen singlelistan sijalle seitsemän, sekä Suomen Spotify-käyttäjien toiseksi kuunnelluimmaksi kotimaiseksi kappaleeksi.


title: Yön Polte

text: Yön Poltteen toinen single "Rakkauden ratapiha" sai ensisoittonsa YleX:llä 15. huhtikuuta 2013. Kappale nauhoitettiin Kuningas Pähkinän ja Setä Tamun osalta Vaasassa, Stigin osuudet nauhoitettiin Helsingissä. Kappaleen virallinen julkaisupäivä oli 19. huhtikuuta 2013.


title: Yleisluistelun Suomen-mestaruuskilpailut 1911

text: Suomen luistelumestaruudesta kilpailtiin Pohjoissatamassa. Väinö Wickström voitti mestaruuden voitettuaan kaksi pisintä matkaa. Arvo Tuomainen sijoittui samalla piistemäärällä toiseksi. Kolmas oli Joensuun Aksel Lihr.


Saksan alle 20-vuotiaiden jääkiekkomaajoukkue edustaa Saksaa jääkiekon nuorten maailmanmestaruuskilpailuissa. 2000-luvulla joukkue on pelannut välillä 1. divisioonaa ja pääsarjaa. Saksan paras sijoitus on kotikisoista vuodelta 1981, kun joukkue oli viides.


title: 102 Miriam

text: 102 Miriam on keskikokoinen ja hyvin tumma päävyöhykkeen asteroidi, joka kuuluu P-luokkaan. Sen löysi Christian Heinrich Friedrich Peters 22. elokuuta 1868. Asteroidi nimettiin Mirjamin, Vanhan testamentin henkilön ja Mooseksen siskon, mukaan. Tämä aiheutti hämmennystä, sillä asteroidit oli aina ennen nimetty mytologisten hahmojen mukaan.


title: Joka leikistä suuttuu

text: Joka leikistä suuttuu () on Anthony Horowitzin ensimmäinen aikuisille suunnattu romaani. Kirjan päähenkilönä on Guy Fletcher, joka yrittää selvittää vitsin alkuperää.


title: Joka leikistä suuttuu

text:
"Siinä on tämä kaveri, joka menee baariin..."
Kirjan alussa kolmikymppinen Guy Fletcher menee Cat and Fiddle- baariin, jossa hän kuulee omasta mielestään harvinaisen huonon vitsin. Seuraavana päivänä Guy palaa baariin, jossa kuulee, että vitsin kertoja on Ron Meadows. Guy etsii käsiinsä Ronin ja saa kuulla, että Ron on kuullut vitsin hammaslääkäriltään. Pian kaikki johtolangat vitsistä kuitenkin katoavat mutta kuin sattuman kautta Guyn ollessa kiinalaisessa ravintolassa hän kuulee saman vitsin uudelleen ystävältään Dannyltä. Guy ryhtyy taas jäljittämään vitsiä ja kohtaa Sally Lockwoodin, joka on kuullut vitsin äidiltään. Sallyn äiti on kuitenkin sairas eikä muista missä on kuullut vitsin. Guy on onnellinen, että kaikki on päättynyt.


title: Joka leikistä suuttuu

text: Pian outoja asioita alkaa tapahtua Guylle: hänen puhelintaan salakuunnellaan ja hän näkee raha-automaatissaan tekstin: "Hahahaha!". Guy näkee kolme outoa miestä ja kompastuu banaaninkuoreen. Pikkuhiljaa pienet tapahtumat muuttuvat suuriksi, Johny Peters kuolee ja ruumis löydetään Guyn pakastimesta, jolloin häntä epäillään syylliseksi.


title: Joka leikistä suuttuu

text: Guy muistaa Sallyn ja ymmärtää, että myös tämä on vaarassa, koska hän on soittanut Sallylle monta kertaa. Hänen saapuessaan Sallyn talolle tämän talo räjähtää. Guylle ja Sallylle selviää, että kaikki on seurausta siitä, että Guy on ryhtynyt tukimaan vitsin alkuperää. Guy ja Sally jatkavat tutkimuksiaan kohtalokkain seurauksin.


title: Kellarin kunkku

text: Kellarin kunkku ("The King of Queens") on yhdysvaltalainen tilannekomediasarja, jota alun perin esitti CBS-kanava syyskuusta 1998 toukokuuhun 2007. Sarjan pääosissa nähdään Leah Remini, Kevin James ja Jerry Stiller.


title: Kellarin kunkku

text: Sarjan päätösjakson esityksen jälkeen vuonna 2007 "Kellarin kunkusta" tuli viimeinen amerikkalainen 1990-luvulla alkanut live-sitcom, joka lopetti esittämisensä.


title: Kellarin kunkku

text: Doug (Kevin James) ja Carrie (Leah Remini) Heffernan ovat työväenluokkainen pari, joka asuu osoitteessa "3121 Aberdeen Street" Rego Parkissa, Queensissä, New Yorkissa Carrien omalaatuisen isän, Arthur Spoonerin (Jerry Stiller), kanssa. Doug toimii pakettilähettikuskina kuvitteellisessa IPS (International Parcel Service) -firmassa ja Carrie toimii sihteerinä Manhattanilla aluksi lakifirmassa ja sitten kiinteistöfirmassa. Carrien isän vaatimukset vaikeuttavat parin elämää niin, että he päätyvät palkkaamaan ammattikoiranulkoiluttajan, Hollyn, viettämään aikaa tämän kanssa koiria ulkoiluttaessaan.


title: Kellarin kunkku

text: Sarjassa tavataan myös Dougin ystävät Deacon Palmer, Spencer Olchin ja Richie Iannucci, sekä Dougin serkku Danny Heffernan. Deaconin vaimo Kelly on Carrien paras ystävä.


title: Kellarin kunkku

text: Useimmat kohtaukset tapahtuvat Heffernanien kotona, mutta muita yleisiä tapahtumapaikkoja ovat Dougin ja Carrien työpaikat, "Cooper's"-niminen ravintola sekä perheenjäsenten ja ystävien kodit. Sarjan alkutunnuksessa nähdyt kohtaukset on kuvattu New Yorkin lähellä olevilla alueilla, mutta sarja on kuvattu Kaliforniassa.


title: Kellarin kunkku

text: Sarja alkaa siitä, kun Doug ja Carrie ovat jo naimisissa ja se, miten he tapasivat on jokseenkin epäselvää yhtäjaksoisuus-ongelmien vuoksi. Eräässä takaumajaksossa Doug tapaa Carrien ollessaan portsarina yökerholla, jonne Carrie menee. Eräässä toisessa jaksossa Carrie mietiskelee kappaletta, jonka tahtiin Doug pyysi häntä tanssimaan heidän ollessaan yläkoulussa. Myöhemmässä jaksossa annettiin ymmärtää, että he kaikki kävivät yläkoulua yhtä aikaa, kun Kellyn ja Carrien kerrotaan olleen sängyssä saman miehen kanssa ja kummankaan aviomies ei tiedä asiasta kunnes he kaikki ovat miehen häissä vieraina.Työväenluokkaisen parin, Doug ja Carrie Heffernanin, elämään perustuva sarja sai Yhdysvalloissa ensi-iltansa 21. syyskuuta vuonna 1998 CBS-kanavalla. Suurimman osan ajastaan sarja oli maanantai-iltojen vakio, kilpaillen sarjoja, kuten Seitsemäs taivas, vastaan. Vuonna 2003, kun sarja aikataulutettiin West Wing ja Pikku julmurit -sarjoja vastaan, sen katsojaluvut putosivat hieman. Viimeinen jakso näytettiin 14. toukokuuta 2007.


title: Kellarin kunkku

text: Pilottijakson DVD-kommenttiraidan mukaan Arthurin hahmo kehitettiin Jerry Stiller mielessä, mutta tämä aluksi kieltäytyi roolista. Veteraanikoomikko Jack Carter palkattiin rooliin ja pilotti kuvattiin. Pian jälkeenpäin Stiller muutti mielensä ja otti roolin, jolloin pilotin kaikki Carterin sisältävät kohdat oli kuvattava uudelleen.


title: Kellarin kunkku

text: "Kellarin kunkun" osittaisena inspiraationa toimi klassikko-sitcom The Honeymooners, sillä Dougin ja Carrien hahmot perustuvat Kramdenin aviopariin samanlaisine maneereineen ja ilmeettömine kasvoineen. Eräässä vuoden 2001 jaksossa sarja tekee kunnianosoituksen "The Honeymoonersille", kun suunniltaan oleva Doug uneksii olevansa Ralph Kramden, vaimonsa Carrien olevan Alice Kramden ja ystävänsä Deaconin olevan Ed Norton. Kyseiset kohdat kuvattiin mustavalkoisena, ja niiden äänenlaatu (yleisö mukaan lukien) sopii yhteen 50-luvun tyylin kanssa.


title: Kellarin kunkku

text:
"Kellarin kunkku" oli yksi ensimmäisistä sarjoista, joita alettiin lähettää HD-laatuisena 16:9 -kuvasuhteessa, eli 1080i:nä. Sarjan alun aikoihin CBS oli juuri saanut takaisin näyttöoikeutensa NFLään ja omaksui aikaisin teräväpiirtotelevisio -teknologian, jonka seurauksena "Kellarin kunkkua" voitiin näyttää tätä teknologiaa hyödyntäen.
Ensimmäisen kauden alkutunnus oli yksinkertainen, kahdeksan sekunnin sekvenssi, jossa näytettiin metrovaunun ikkunaa nopeasti liikkuen ja sitten pysähtyen sarjan alkuperäisen logon kohdalle, joka sitten kuoriutui irti paljastaen sarjan luojien nimet.


title: Kellarin kunkku

text: Toisesta tuotantokaudesta alkaen sarjaan lisättiin uusi tunnuslaulu "Baby All My Life I Will Be Driving Home To You", jonka kirjoittivat sarjan käsikirjoittajat Josh Goldsmith ja Cathy Yuspa, sävelsi Jonathan Wolff ja esitti "Billy Vera And the Beaters" -yhtye. Kappaleen instrumentaaliversiota käytettiin lopputunnukseen toisella tuotantokaudella, mutta se korvattiin kolmannella kaudella uudella tunnuksella, jonka sävelsi Kurt Farquhar.


title: Kellarin kunkku

text:
Toisen kauden alkusekvenssissä nähdään Doug nousemassa IPS-pakettiautoon, sitten kuvaan vaihtuu pitkä kohtaus sillasta, jonka ali Doug ajaa sarjan digitaalisesti liitettyä logoa kohti. Seuraavissa kohtauksissa nähdään Doug, Carrie ja Arthur viettämässä aikaa Queensissä. Toisen tuotantokauden sekvenssissä Kevin Jamesin nimi on laitettu Brooklyn Bridgen yläpuolelle Manhattanin horisontin kanssa, mutta se muutettiin sen jälkeen, kun syyskuun 11. päivän iskut tuhosivat World Trace Centerin pilvenpiirtäjät. Sekvenssistä on olemassa kaksi lyhyttä versiota: alkuperäisissä lähetyksissä, missä alku lyhennettiin rajallisen ajan vuoksi ja joissakin syndikoiduissa lähetyksissä, nähtiin ensin IPS-pakettiauto alittamassa siltaa ja sitten viimeinen kuva, jossa Doug ja Carrie ovat ostamassa jäädykettä "Lemon Ice King Of Corona"sta, Coronassa, Queensissä. Toinen versio, jota käytettiin Yhdysvaltojen syndikoiduissa lähetyksissä vuodesta 2007, näyttää alkuperäisen alkutunnuksen ensimmäiset kahdeksan sekuntia vakiinnuttaen kuvat Queensistä ennen pakettiauto -kohtausta. Ensimmäisen kauden syndikoiduissa Yhdysvaltojen lähetyksissä vuodesta 2007 edellä mainittu alkutunnus korvasi ensimmäisen kauden alkuperäisen tunnuksen kaikissa jaksoissa tuntemattomasta syystä.
Sarja on julkaistu DVD:llä seuraavasti:
Koch Media julkaisi 2. ja 3. tuotantokauden Blu-rayllä 21. marraskuuta 2008. Kaudet ovat 1080i/25fps VC-1 videona, 2.0 DTS ääniraitana englanniksi ja saksaksi, valittavana saksankielinen tekstitys. Sisältää samat ekstrat kuin Koch Median DVD-julkaisutkin. Vaikka levykkeet on julkaistu vain Saksassa ja Itävallassa, ne eivät ole aluelukitut.


title: Voittajajoukkue

text: Voittajajoukkue on MTV3-kanavalla syksyllä 2012 esitetty urheilullinen viihdeohjelma. Voittajajoukkue on Suomessa kehitetty tv-formaatti, joka on toteutettu korkeilla tuotantoarvoilla ja luotu alusta alkaen kansainvälisille markkinoille. Voittajajoukkueessa tavallisista suomalaisista kootut 8-10 hengen joukkueet kilpailevat urheilun kautta saavutettavan maineen ja kunnian lisäksi 55 555 euron rahapalkinnosta. Jotta kaikki lähtevät samalta viivalta, on ohjelmaa varten luotu uusi urheilulaji Leet. Voittajajoukkue-ohjelman juonsi Venlapalkittu Aleksi Valavuori.


title: Helsingin yliopiston Meilahden kampus

text: Helsingin yliopiston Meilahden kampus on yksi Helsingin yliopiston kampus-alueista. Se sijaitsee Helsingissä Meilahdessa ja Ruskeasuolla. Kampus on myös osa Meilahden sairaala-aluetta.


title: Helsingin yliopiston Meilahden kampus

text: Meilahden kampuksen synty voidaan ajoittaa toisaalta 1930-luvulle, kun Naistenklinikka perustettiin Meilahden alueelle, ja toisaalta vuoteen 1966, kun Yliopistollinen keskussairaala (HYKS) perustettiin sen lähettyville.


title: Helsingin yliopiston Meilahden kampus

text: Kampuksella sijaitsevat mm. seuraavat Helsingin yliopiston yksiköt:


title: Portugalin jääkiekkomaajoukkue

text: Portugalin jääkiekkomaajoukkue edustaa Portugalia kansainvälisissä jääkiekko-otteluissa ja -turnauksissa. Portugali on IIHF:n jäsen, mutta sillä ei ole sijoitusta jääkiekon maailmanrankingissa, koska joukkue ei ole osallistunut yhteenkään viralliseen turnaukseen.


title: Theagenes Thasoslainen

text: Theagenes Thasoslainen (400-luku eaa.) oli antiikin kreikkalainen urheilusankari. Hän voitti urheilu-urallaan enemmän kilpailuja kuin kukaan toinen antiikin ajan urheilija: yhteensä 1 400 kilpailua nyrkkeilyssä ja pankrationissa, joista merkittävimpinä kolmesti Olympian kisoissa ja Delfoissa Python kisoissa, yhdeksästi Nemeassa ja kymmenen kertaa Isthmiassa. Päälajissaan nyrkkeilyssä Theageneen kerrotaan olleen voittamaton 22 vuoden ajan.


title: VHL-kausi 2011–2012

text: VHL-kausi 2011–2012 oli venäläisen jääkiekkosarjan VHL:n toinen kausi. Liigan runkosarja alkoi 11. syyskuuta 2011 ja viimeinen finaaliottelu pelattiin 25. huhtikuuta 2012. Sarjaan osallistui 23 joukkuetta, mikä on kolme enemmän kun aiempana vuonna.


title: VHL-kausi 2011–2012

text: Sarjaan osallistui myös Lokomotiv Jaroslavl, joka ei osallistunut KHL-liigaan edustusjoukkueen lento-onnettomuuden vuoksi. Jaroslavlin otteluohjelma oli muita lyhyempi, minkä vuoksi läntisen konferenssin paremmuusjärjestys ratkaistiin voittoprosentilla.


title: VHL-kausi 2011–2012

text: Hallitseva mestari Rubin Tjumen voitti runkosarjan, mutta hävisi Bratina Cup -finaaleissa Toros Neftekamskille suoraan neljässä ottelussa.


title: Moskovan riemukaari (Moskova)

text: Moskovan riemukaari () on riemukaari, joka sijaitsee Moskovan kaupungin voiton aukiolla Venäjällä. Riemukaaren rakentaminen aloitettiin vuonna 1829 ja riemukaari valmistui vuonna 1834. Riemukaari on rakennettu muistoksi Venäjän voitettua Napoleonin 1812 vuoden sodassa. Riemukaaren veistokset ja pylväät on valmistettu valuraudasta ja riemukaari on valmistettu tiiliskivistä, jotka on päällystetty kalkilla.


title: Moskovan riemukaari (Moskova)

text: Vuonna 1936 riemukaari purettiin Stalinin määräyksestä ja riemukaaren veistokset siirrettiin museoihin. Vuosina 1966-68 riemukaari rakennettiin uudestaan Moskovan voiton aukiolle.


title: Konsonanttien oikeudenkäynti

text: Konsonanttien oikeudenkäynti (; tai "Iudicium Vocalium") on Lukianoksen kirjoittama satiiri. Se kertoo konsonanttien keskinäisestä oikeudenkäynnistä, jossa sigma on haastanut taun oikeuteen tämän käyttäytymisestä kreikan kielessä.


title: Konsonanttien oikeudenkäynti

text: Lukianoksen teos satirisoi hänen aikansa toisen sofistiikan attikismia eli pyrkimystä jäljitellä klassisen ajan attikan murretta sen sijaan, että hyväksyttäisiin kielen luonnollinen kehitys. Lukianos pilkkaa muun muassa vaatimatonta syntyperää olevia reettoreita, jotka esittävät olevansa attikalaisia ja pyrkivät tekemään vaikutuksen yleisöönsä muutaman attikalaisen sanan sanavarastolla.


title: Konsonanttien oikeudenkäynti

text: Lukianoksen teos koostuu sigman tuomareille pitämästä puheesta. Tuomareina oikeudenkäynnissä toimivat seitsemän vokaalia, koska niillä on korkein asema kirjainten joukossa; tämä johtuu siitä, että ne voidaan lausua yksinäänkin. Syytepuheessaan sigma syyttää naapuriaan tauta väkivallasta ja epäoikeudenmukaisuudesta. Hän sanoo kestäneensä taun toimia alueillaan pitkään, mutta nyt häirintä oli kuulemma vain yltymässä. Sigma pelkää menettävänsä asemansa kirjaimena kokonaan ja jäävänsä pelkäksi hälyääneksi.


title: Konsonanttien oikeudenkäynti

text: Sigman huolestumisen syy on klassisen kreikan murre-eroissa: monissa murteissa eräitä sanoja kirjoitettaessa käytetään sigmaa, kun taas attikan murteessa käytetään tau-kirjainta. Sigma kertoo kestäneensä vielä valittamatta taun tunkeutumisen sigman tilalle sellaisissa sanoissa kuin "tessarakonta"/"tettarakonta" (, ’neljäkymmentä’) ja "sēmeron"/"tēmeron" (, ’tänään’); hän oli pitänyt tätä vain leikintekona ja erikoisuutena sanojen lausumisessa. Taun tunkeutuminen oli kuitenkin jatkunut, ja lopulta tämä oli kehdannut hyökätä sellaiseenkin sanaan kuin "basilissa" (, ’kuningatar’).


title: Konsonanttien oikeudenkäynti

text: Sigma syyttää tauta hyökkäämisestä myös monien muiden kirjainten, kuten deltan, theetan ja zeetan kimppuun. Lisäksi tämä mainitsee puheessaan myös muita vastaavanlaisia kirjainten välisisiä kiistatapauksia, kuten lambdan ja rhoon kiistan sanassa "kefalalgia"/"kefalargia" (, ’päänsärky’); gamman ja kapan kiistan sanassa "gnafalla"/"knafalla" (, ’nöyhtä’); sekä lambdan ja gamman kiistan sanassa "molis"/"mogis" (, ’vaivoin’).


title: Konsonanttien oikeudenkäynti

text: Lopussa sigma ehdottaa taulle rangaistukseksi kuolemaa ristiinnaulitsemalla; onhan ristinpuukin (, "stauros") saanut muotonsa tau-kirjaimesta.


title: Titanic (soundtrack)

text: Titanic: Music from the Motion Picture on vuonna 1997 ilmestyneen elokuvan "Titanicin" soundtrack-albumi, joka sisältää elokuvan musiikin. Sen on säveltänyt James Horner, ja Sony Classical julkaisi sen 18. marraskuuta 1997. Kuten elokuva, myös albumi oli valtaisa menestys, ja sitä myytiin yli 30 miljoonaa kappaletta maailmanlaajuisesti. Se on yksi maailman myydyimmistä albumeista kautta aikojen, ja se nousi listaykköseksi yli 15 maassa.


title: Titanic (soundtrack)

text: Elokuvan ääniraita voitti lukuisia palkintoja, ja Oscar-gaalassa 1998 se palkittiin parhaan musiikin Oscar-palkinnolla. Lisäksi kappale ”My Heart Will Go On”, jonka sävelsi James Horner, sanoitti Will Jennings ja esitti Céline Dion, voitti parhaan laulun Oscar-palkinnon.


title: Titanic (soundtrack)

text: Soundtrack-albumin menestyksen myötä vuotta myöhemmin julkaistiin uusi albumi "Back to Titanic", joka sisältää muun muassa aiemmin julkaisemattomia kappaleita.


title: Titanic (soundtrack)

text: Alkuperäinen tarkoitus oli, että Enya säveltää musiikin, ja itse asiassa James Cameron käytti hänen musiikkiaan elokuvan väliaikaisena ääniraitana. Kun Enya kieltäytyi, Cameron lähestyi James Horneria. He eivät olleet läheisissä väleissä sen jälkeen, kun he olivat työstäneet yhdessä elokuvaa "Aliens – paluu", mutta elokuvan "Braveheart – taipumaton" soundtrack vakuutti Cameronin. Horner sävelsi soundtrackin pitäen mielessään Enyan tyylin, norjalainen laulaja Sissel Kyrkjebø esittää sanatonta laulua seitsemässä kappaleessa.


title: Titanic (soundtrack)

text: Horner halusi elokuvaan kappaleen, joka kulminoi siinä koetun tunteiden kirjon ja jossa on sanat – josta Cameron oli ehdottomasti kieltäytynyt. Hän kutsui ystävänsä Will Jenningsin sanoittamaan kappaletta, joka soisi elokuvan lopputekstien aikana. Kun he olivat lopettaneet, he tapasivat useissa elokuvissa mukana olleen Céline Dionin ja hänen managerimiehensä. Dion suostui äänittämään demoversion kappaleesta ”My Heart Will Go On”, josta tuli myöhemmin elokuvan tunnuskappale. Horner odotti oikeaa hetkeä ja esitti kappaleen Cameronille. Cameron piti siitä ja hyväksyi sen elokuvaan. Kappaleesta ”My Heart Will Go On” tuli maailmanlaajuinen menestys, ja se nousi listaykköseksi useissa maissa. Se palkittiin parhaan laulun Oscar-palkinnolla ja parhaan kappaleen Golden Globe -palkinnolla. Kappale voitti myös neljä Grammy-palkintoa, muun muassa vuoden kappaleen ja levytyksen palkinnot.Soundtrack-albumi "Titanicin" osoittautuessa menestykseksi Horner tuotti uuden albumin "Back to Titanic". Se julkaistiin 25. elokuuta 1998, samaan aikaan kuin elokuvan VHS-julkaisu. "Back to Titanic" sisältää uusia kappaleita, mutta myös uusia versioita jo aiemmin julkaistuista kappaleista.


title: Titanic (soundtrack)

text: Albumi sisältää myös Moya Brennanin tulkinnan kappaleesta ”Come, Josephine, In My Flying Machine”. Elokuvassa Jack laulaa kyseistä kappaletta Roselle, ja Rose puolestaan laulaa sitä Jackille odottaessaan pelastajia Atlantin valtamerellä. Albumi sisältää myös uuden version kappaleesta ”My Heart Will Go On”.


title: Titanic (soundtrack)

text: Elokuvan soundtrack-albumi sai hyvän vastaanoton kriitikoilta. "Allmusicin" Stephen Thomas Erlewine ylisti monien muiden tavoin Sisselin ”unohtumatonta ääntä” ja kirjoitti albumin ”antavan sen, mitä lupaa”. Hän luonnehti musiikkia ”upeaksi ja hennon romanttiseksi, sortumatta kuitenkaan tyypilliseen melodraamaan tai ällöttävään hempeilyyn”. "Filmtracksin" arvostelussa kiitettiin Sisselin ääntä, joka ”antoi Roselle musikaalisen identiteetin”. Arvostelussa ihmeteltiinkin, miksi Sissel ei esittänyt kappaletta ”My Heart Will Go On”, mutta Dionin työtä kiitettiin.


title: Titanic (soundtrack)

text: Albumi nousi tammikuussa 1998 Yhdysvaltain Billboard 200 -albumilistan kärkeen, ja se pysyi ensimmäisellä sijalla kuusitoista peräkkäistä viikkoa, kunnes Dave Matthews Bandin albumi "Before These Crowded Streets" syrjäytti sen. Albumia myytiin yli 30 miljoonaa kappaletta maailmanlaajuisesti, joista yli yksitoista miljoonaa kappaletta Yhdysvalloissa, jossa se myi multiplatinaa.


title: Titanic (soundtrack)

text: Albumi nousi kärkisijalle myös muissa maissa. Isossa-Britanniassa se hallitsi ensimmäistä sijaa kolme peräkkäistä viikkoa, ja se myi siellä 3x platinaa eli 900 000 kappaletta. Australiassa albumi myi 350 000 kappaletta eli 5x platinaa ja Kanadassa yli miljoona kappaletta eli timanttia. Suomessa albumia myytiin 73 509 kappaletta eli platinalevyn verran.


title: Titanic (soundtrack)

text: Alla on osittainen luettelo albumin kärkisijoista eri maissa. Myös sertifiointi on esitetty.


title: Naistenklinikka

text: Naistenklinikka on Helsingin yliopistollisen keskussairaalan naistentauteja ja synnytyksiä hoitava sairaala. Se sijaitsee Helsingin Meilahdessa. Se avattiin 3. lokakuuta 1934. Se oli Suomen ensimmäinen sairaala, jossa hoidettiin sekä naistentauteja että synnytyksiä. Vuonna 1975 valmistui L-siiveksi kutsuttu laajennus, johon siirtyivät synnytykset ja sektiot.


title: Naistenklinikka

text:
Sairaalan remontin suunniteltiin alkavan loppuvuodesta 2013 ja jatkuvan vuoteen 2015.
Se valmistui vuoden 2016 lopussa ja otettiin käyttöön 2017 maaliskuussa. Sairaalassa hoidetaan vuosittain noin 6500 synnytystä. Siellä pyritään tekemään noin 20 gynekologista leikkausta päivässä.


Valko-Venäjän alle 20-vuotiaiden jääkiekkomaajoukkue edustaa Valko-Venäjää jääkiekon nuorten maailmanmestaruuskilpailuissa.


title: Sonangol

text: Sonangol Group on Angolassa toimiva valtion öljy-yhtiö, joka tuottaa maaöljyä ja maakaasua. Yritys perustettiin vuonna 1976 maan itsenäistymisen jälkeen, jolloin maassa toiminut öljy-yhtiö ANGOL kansallistettiin ja jaettiin kahteen toimivaan yritykseen. Yrityksen päämaja sijaitsee Luandassa. Yrityksellä on monia tytäryhtiöitä muun muassa Brazzavillessä, Hongkongissa, Houstonissa, Lontoossa ja Singaporessa. Yritys on toiminut Ricardo Teixeiran sponsorina tämän edustettua Angolaa pikkuformulaluokissa.


title: Keretizein

text: Keretizein tai kerētízein (, ""surmata sarvella"") on antiikin Kreikassa 500- ja 400-luvun eaa. taitteessa kehitetty mailapeli, joka muistutti nykyaikaista maahockeyta.


title: Keretizein

text: Keretizeinia pelattiin kahdessa joukkueessa, joissa oli vähintään kolme pelaajaa kummassakin. Mailojen varret olivat puuta ja lavat vuohen tai naudan sarvea, mistä pelin nimikin tulee. Pelin sääntöjä ei enää tunneta, mutta luultavasti joukkue sai pisteen lyötyään pallon vastapuolen kenttäpuoliskon päätylinjan taakse.


title: Antti Telenius

text: Antti Telenius (s. 20. elokuuta 1945 Tampere) on suomalainen pitkän linjan muusikko, laulaja, säveltäjä ja sanoittaja. Telenius on laulaja Vera Teleniuksen poika. Telenius keikkailee edelleenkin.


title: Antti Telenius

text: Teleniuksen muusikonura alkoi 17-vuotiaana, jolloin hän ryhtyi The Sharks yhtyeen laulaja-rumpaliksi. Hän ryhtyi ravintolamuusikoksi Matti Lepänhaaran yhtyeessä, joka noin vuoden kuluttua muuntui Juhana Quartetiksi. Teleniuksen lupaavasti alkanut ura keskeytyi rajun kolarin vuoksi vuonna 1971. Telenius selvisi ainoana viisihenkisestä seurueesta korarissa. Kuntouduttuaan onnettomuudesta Telenius perusti yhdessä kahden muusikon kanssa kokoonpanon nimeltä Trio Hämeen Hitaat. Hämeen Hitaiden tarkoituksena on tehdä kunnon perinteistä tanssimusiikkia sekä antaa tanssiyleisölle parhaansa. Pidettyään keikkailussa 10 vuotta taukoa, esiintyi Antti Telenius ja Hämeen Hitaat 10.10.2013.


title: Sky (yritys)

text: Sky Limited on brittiläinen satelliittitelevisiolähetyksiä, videoiden suoratoistoa sekä laajakaista- ja puhelinpalveluja tarjoava teleyhtiö. Sen päämaja sijaitsee Lontoossa, ja sillä on toimintaa Yhdistyneessä kuningaskunnassa, Irlannissa, Saksassa, Itävallassa ja Italiassa. Yli 20 miljoonalla asiakkallaan Sky on suurin maksutelevisioyhtiö Euroopassa.


title: Sky (yritys)

text: Yhtiö syntyi 2. marraskuuta 1990, kun Sky Television ja British Satellite Broadcasting yhdistyivät. Se on listattu Lontoon pörssiin ja noteerattu FTSE 100 -indeksissä. Elokuussa 2014 sen liikevaihto oli 13,69 miljardia puntaa (16 miljardia euroa) ja sillä on 31 000 työntekijää.


title: Sky (yritys)

text: Rupert Murdochin mediakonserni 21st Century Fox (ja sitä ennen News Corporation) toimi pitkään Sky:n pääomistajana, mutta syksyllä 2018 yhdysvaltalainen viestintäkonserni Comcast osti yhtiön koko osakekannan.


title: Ringo ja Aku

text: Ringo ja Aku on suomirockyhtye Eppu Normaalin rumpalina tunnetun Aku Syrjän soolosingle. Single julkaistiin 7. lokakuuta 1980 samanaikaisesti Eppu Normaalin muiden jäsenten omien singlejen kera.


title: Ringo ja Aku

text: Singlen a-puolen kappaleen "Ringo ja Aku" sävelsi ja sanoitti Juice Leskinen, joten singlen b-puolelle kelpasi mikä tahansa kappale. Näin ollen singlen b-puolen kappaleen ”Sikaillaan” tekivät Eppu Normaalin laulaja Martti Syrjä ja kitaristi Juha Torvinen.


title: Ringo ja Aku

text: "Ringo ja Aku" on julkaisunsa jälkeen pysynyt melko vakituisesti Eppu Normaalin konserttien settilistassa, ja se on ainoa yhtyeen jäsenten soolosingleillä julkaistu kappale, jota on esitetty yhtyeen keikoilla vielä 2000-luvullakin.


title: Ringo ja Aku

text: Molemmat kappaleet on myöhemmin julkaistu Eppu Normaalin kokoelmalevyillä "Aku, Juha, Martti ja Mikko² – soolot" (1987) sekä "Hatullinen paskaa / Soolot" (1990).


title: Bermudan vaakuna

text: Bermudan vaakuna on Bermudan tunnus lipun, kansallislaulun ja moton ohella. Se hyväksyttiin käyttöön vuonna 1910. Vaakuna on Bermudan lipun oikeassa puoliskossa.


title: Bermudan vaakuna

text: Vaakunassa on Yhdistyneeseen kuningaskuntaan viittaava punainen leijona. Se kannattelee kuvaa Sea Venture -laivan haaksirikosta Bermudan lähellä vuonna 1609. Laiva törmäsi vedenalaiseen kariin, vaikka se vaakunassa on vedenpinnan yläpuolella.


title: Laszlo Antal

text: Laszlo Charles Antal (10. huhtikuuta 1936 Pécs, Unkari – 30. maaliskuuta 2010) oli unkarilaissyntyinen brittiläinen ampuja.


title: Laszlo Antal

text: Antal opiskeli nuorena lääketiedettä ja osallistui aktiivisesti Unkarin kansannousuun 1956. Tapahtumien jälkeen hän joutui piileskelemään monia viikkoja ystävänsä viinikellarissa ennen kuin hän lopulta pakeni jalkaisin Itävallan rajan ylitse. Itävaltaan saavuttuaan Antal meni unkarilaisten kaivostyöläisten ryhmän kanssa Isoon-Britanniaan ja työskenteli hetken verran Yorkshiressä hiilikentällä. Hän ryhtyi myöhemmin opiskelemaan lääketiedettä Oxfordin yliopistossa ja kiinnostui ammunnasta.


title: Laszlo Antal

text: Kun Antal valmistui tohtoriksi, hän muutti Liverpooliin ja liittyi paikalliseen Mossley Hill Rifle & Pistol Club -ammuntaseuraan. Hän oli Yhdistyneen kuningaskunnan ammuntamaajoukkueen vakijäsen saatuaan maan kansalaisuuden. Antal voitti useita mestaruuksia kansallisista mestaruuskisoista, mutta sai vain yhden mitalin kansainvälisistä kilpailuista: brittiläisen kansainyhteisön kisojen pronssimitalin vapaapistoolista vuonna 1974. Hän osallistui 50 metrin vapaapistoolissa Montréalin olympialaisiin 1976, joissa hän oli jaetulla 12. sijalla.


title: Laszlo Antal

text: Antal oli mukana Britannian olympiajoukkueessa jälleen vuonna 1988, jolloin hän oli maansa ammuntajoukkueen lääkäri. Hän toimi samassa roolissa myös MM- ja EM-kilpailuissa. Antal toimi myös Britannian pienoiskivääriliiton varapuheenjohtajana ja kirjoitti pistooliammuntaan liittyviä arvostettuja kirjoja.


title: Lamborghini Aventador

text: Lamborghini Aventador LP700-4 on Lamborghinin valmistama superauto. Se julkistettiin vuoden 2011 Geneven autonäyttelyssä. Aventador on kaksiovinen ja kaksipaikkainen coupé.


title: Lamborghini Aventador

text: Aventador J on vuoden 2012 Geneven autonäyttelyssä esitelty, yksittäiskappaleena valmistettu roadster–malli.


Tanskan alle 20-vuotiaiden jääkiekkomaajoukkue edustaa Tanskaa jääkiekon nuorten maailmanmestaruuskilpailuissa. Tähän mennessä Tanskan kovin saavutus on viides sija vuoden 2017 maailmanmestaruuskilpailuista.


title: Formula 3 Euroseries -kausi 2012

text: Formula 3 Euroseries -kausi 2012 oli kymmenes kausi ja samalla viimeinen nykyiselle Formula 3 Euroseries -sarjalle. Sarjan mestaruuden voitti Daniel Juncadella. Toiseksi sijoittui Raffaele Marciello ja kolmanneksi Felix Rosenqvist.


title: Formula 3 Euroseries -kausi 2012

text: Numerolla 30 tai enemmän kilpailleet kuljettajat olivat vierailevia kuljettajia ja eivät oikeutettuja saavuttamaan pisteitä.


title: Formula 3 Euroseries -kausi 2012

text: R = Kauden tulokas kaudella 2012.


title: Leijonasydän

text: Leijonasydän on Dome Karukosken ohjaama ja Aleksi Bardyn käsikirjoittama suomalainen elokuva, jonka ensi-ilta oli 18. lokakuuta 2013. Sen ensiesitys oli Toronton elokuvajuhlilla 6. syyskuuta 2013.


title: Leijonasydän

text: Elokuva oli 198 817 katsojallaan Suomen vuoden 2013 kolmanneksi katsotuin kotimainen elokuva.


title: Leijonasydän

text: "Leijonasydän" kertoo itäsuomalaisen uusnatsiryhmän johtohahmosta nimeltä Teppo (Peter Franzén), joka tapaa unelmiensa naisen Sarin (Laura Birn). Muutettuaan Sarin luokse Teppo saa tietää tämän pojan Rhamadhanin (Yusufa Sidibeh) olevan tummaihoinen. Tepon suhde aiheuttaa ristiriitoja hänen roolissaan uusnatsiryhmässä ja velipuolensa Harrin (Jasper Pääkkönen) kanssa.


title: Leijonasydän

text: Elokuva muistuttaa teemoiltaan jossain määrin vuonna 1998 ilmestynyttä elokuvaa "American History X", joka käsittelee uusnatsismia sekä rasismia Yhdysvalloissa. Molemmissa elokuvissa kuvataan, kuinka äärioikeistoveljesten suhtautuminen tummaihoisiin muuttuu ja kuinka vanhempi veli joutuu pitämään huolta nuoremmasta veljestään.


title: Leijonasydän

text: Elokuva kuvattiin vuoden 2012 elo-syyskuussa ja joulukuussa. Sitä kuvattiin muun muassa Kotkassa ja Vantaalla. Elokuvan budjetti oli 1 500 000 euroa, josta Suomen elokuvasäätiön tuotantotuen osuus oli 750 000 euroa.


title: Leijonasydän

text: Alun perin elokuvan levittäjä Scanbox Entertainment asetti sen ikärajaksi 12 vuotta, mutta viikko ennen ensi-iltaa Mediakasvatus- ja kuvaohjelmakeskus nosti sen 16 vuoteen väkivaltakohtausten vuoksi. Levittäjä valitti päätöksestä kuvaohjelmalautakunnalle, mutta ikärajaa ei laskettu.


title: Leijonasydän

text: Arviot elokuvasta olivat pääosin myönteisiä. "Helsingin Sanomien" arviossa elokuva sai kolme tähteä. Veli-Pekka Lehtonen kiitti erityisesti elokuvan alkua, jota hän piti ”kansainvälisen tason työnä”, mutta arvosteli elokuvan jatkuessa tapahtuvaa odotusten latistumista. Yhteiskunnallisesti hän piti elokuvaa jossain määrin naiivina ja kritisoi natsiaatteen olevan ”irrallaan elokuvan ihmisistä ja heidän toiminnastaan”.


title: Leijonasydän

text: Monissa arvioissa elokuva sai neljä tähteä. Ylen Aamu-TV:n Tähtihetkessä Esko Rautakorpi nosti "Leijonasydämen" ”kotimaisen elokuvan vuoden ehdottomaan eliittiin”. "Ilta-Sanomien" Tarmo Poussu kuvaili elokuvaa ”syksyn kotimaiseksi elokuvatapaukseksi” ja kehui Peter Franzénin roolisuoritusta. Myös "Iltalehden" Tuomas Riskala painotti Franzénin roolihahmon merkitystä elokuvassa. "Episodi"-lehden Jussi Huhtala ja elokuvan Dome.fi:ssä arvostellut Olli Sulopuisto arvioivat "Leijonasydämen" Karukosken parhaaksi ohjaukseksi.


title: Leijonasydän

text: "Leijonasydämen" näki sen ensiesitysviikonloppuna ennakkonäytökset mukaan lukien reilut 42 000 katsojaa, mikä teki siitä viikonlopun katsotuimman elokuvan. Se oli katsotuin elokuva myös toisella ja kolmannella esitysviikollaan.


title: Leijonasydän

text: Elokuva ylitti 100 000 katsojan rajan lokakuun lopussa ja 150 000 katsojan rajan neljännellä esitysviikollaan. Viidennellä esitysviikolla "Leijonasydämen" kokonaiskatsojamäärä kohosi lähes 170 000:een ja elokuvasta tuli "Napapiirin sankareiden" (2010) jälkeen Karukosken toiseksi katsotuin ohjaus elokuvateattereissa. "Leijonasydän" oli vuoden 2013 kolmanneksi katsotuin kotimainen elokuva yhteensä 198 817 katsojallaan.


title: Leijonasydän

text: Jasper Pääkkönen palkittiin roolistaan parhaan miessivuosan Jussi-palkinnolla.


title: Leijonasydän

text: Kesäkuussa 2014 elokuva voitti portugalilaisilla Festroian elokuvajuhlilla kolme palkintoa: kansainvälisen elokuvakriitikkoyhdistyksen FIPRESCI-palkinnon, katolisten media-alan ammattilaisten SIGNIS-järjestön palkinnon ja yleisöäänestyksen.


title: Saloum (joki)

text: Saloum on 104 kilometriä pitkä joki Senegalissa. Joki muodostaa 1 800 neliökilometrin kokoisen suistoalueen, joka on merkittävä lintujen pesintäalue. Suistolta alkava mangrovekasvisto seuraa jokea 70 kilometriä sisämaahan. Suistosta on tehty kansallispuisto, josta tuli Unescon maailmanperintökohde vuonna 2011.


title: Nightmare – painajainen merellä

text: Nightmare – painajainen merellä (työnimeltään Ei maata näkyvissä) on 5. joulukuuta 2012 ensi-iltansa saanut suomalainen jännityselokuva. Elokuvan ennakkotiedoissa sitä mainostettiin kauhuelokuvana, mutta elokuvan ohjaaja Marko Äijön mukaan tieto on virheellinen, sillä elokuva ei sisällä yliluonnollisia elementtejä. "Salatut elämät" -televisiosarjaan perustuvan elokuvan pääosassa nähtiin Sara Parikka.


title: Nightmare – painajainen merellä

text: Elokuvan pääyhteistyökumppanina oli St. Peter Line -varustamo, jonka "Princess Maria" -risteilyaluksella kuvauksia tehtiin. Elokuvan kuvaukset aloitettiin 7. kesäkuuta 2012 ja ne kestivät noin kolme viikkoa.


title: Nightmare – painajainen merellä

text: Elokuvan tuotantobudjetti oli 500 000 euroa, josta elokuvasäätiön osuus oli 200 000 euroa. Tuotantokustannuksien lisäksi elokuvasäätiö jakoi elokuvalle markkinointi- ja levitystukea 80 000 euroa sekä 2 500 euroa markkinointitutkimukseen.


title: Nightmare – painajainen merellä

text: MTV3 esitti 30. elokuuta 2012 verkkosivuillaan ensimmäisenä mediana elokuvan trailerin ja tuolloin paljastettiin myös elokuvan virallinen nimi.


title: Nightmare – painajainen merellä

text: Elokuvan tunnusmusiikkina kuullaan Vague Musik -nimisen duon kappale "Kyynel kuuluu mereen", jossa solistina toimii Karoliina Kallio.


title: Nightmare – painajainen merellä

text: Elokuva palkittiin Jussigaalassa 2013 kunniakirjalla yleisön suosikkina.


title: Nightmare – painajainen merellä

text: Elokuva julkaistiin DVD:nä ja Blu-raynä 22. maaliskuuta 2013. Vuokrattavaksi elokuva tuli 20. maaliskuuta 2013. Julkaisut sisältävät itse elokuvan lisäksi myös trailerin sekä kaikki NIGHTMARE countdown -nettisarjan osat. TV-ensi-iltansa elokuva sai 3. tammikuuta 2014 MTV3-kanavalla. Elokuvan katsoi MTV3:lta 366 000 katsojaa.


title: Nightmare – painajainen merellä

text: Vastavihitty 21-vuotias Peppi Kuula lähtee risteilylle tuoreen aviomiehensä ja ystäviensä kanssa. Laivamatkan aikana hän tapaa vanhoja tuttuja, jotka nostavat mieleen ikäviä asioita Pepin menneisyydestä. Sitten laivalla alkaa tapahtua kummia ja seurueen jäseniä alkaa kadota. Peppi tajuaa katoamisten liittyvän jotenkin Tobias Nylundin huumekuolemaan, jossa hän oli osallisena. Tilanne käy tukalaksi, vanhoilla ystävilläkin tuntuu olevan motiivi satuttaa Peppiä.


title: Nightmare – painajainen merellä

text: Elokuvan levittäjä FS Film kertoi tavoittelevansa elokuvalle 200 000 katsojaa. Yhtiön edustajan mukaan elokuvasta oli tarkoitus tulla vuoden isoin kotimainen elokuva. Elokuva keräsikin kahden päivän aikana elokuvateattereihin 28 751 katsojaa. Viidessä päivässä elokuvan oli nähnyt ennakkonäytökset mukaan lukien 56 500 katsojaa. Vajaa neljä kuukautta ensi-illan jälkeen kokonaiskatsojaluku oli 125 000.


title: Nightmare – painajainen merellä

text: Elokuva ei ollut arvostelumenestys. Kriitikot ovat antaneet sille pääosin yhden tähden ja sitä on kuvailtu ”järjettömän huonoksi”, ”epäuskottavaksi” ja sen käsikirjoituksen on sanottu olevan ”yhdentekevä”.26. marraskuuta – 5. joulukuuta 2012 välisenä aikana MTV3:n verkkosivuilla esitettiin kymmenosainen nettisarja "NIGHTMARE countdown", joka sisältää elokuvassa esiintyvien näyttelijöiden haastatteluja, tekijöiden kommentteja, kolme poistettua kohtausta sekä making of -materiaalia. Lisäksi nettisarjassa on seitsemän net only -kohtausta, eli vain sitä varten tehtyjä kohtauksia. NIGHTMARE countdown uusittiin Katsomossa 24. joulukuuta 2013 – 2. tammikuuta 2014 välisenä aikana, päivää ennen elokuvan TV-ensi-iltaa.


title: Trevor Gillies

text: Trevor Gillies (s. 30. tammikuuta 1979 Cambridge, Ontario, Kanada) on kanadalainen uransa päättänyt jääkiekkoilija. Hän pelasi kauden 2013–2014 alussa SM-liigajoukkue HIFK:ssa. Hän on pelannut aikaisemmin muun muassa Mighty Ducks of Anaheimissa ja New York Islandersissa NHL:ssä.


title: Trevor Gillies

text: Gillies pelasi juniorijääkiekkoa Ontario Hockey Leaguessa. Kaudella 1999–2000 hän teki ammatillisen debyyttinsä Mississippi Sea Wolvesissa, ECHL:ssä. Hän allekirjoitti NHL-sopimuksen New York Rangersin kanssa 20. heinäkuuta 2004.


title: Trevor Gillies

text: Ennen hänen toista kauttansa Rangersin yhteistyöjoukkueessa Hartford Wolf Packissa Rangers kauppasi hänet Mighty Ducks of Anaheimiin 5. elokuuta 2005. Hänet määrättiin sielläkin AHL-seura Portland Piratesiin, mutta pelasi kauden aikana myös yhden ottelun NHL:ssä. Hänelle kirjattiin 21 rangaistusminuuttia. Jäällä hän sai pelattua 2 minuuttia ja 40 sekuntia.


title: Trevor Gillies

text: 2. heinäkuuta 2007 Gillies allekirjoitti sopimuksen Carolina Hurricanesin kanssa. Hän ei kuitenkaan koskaan pelannut Hurricanesissa, koska joutui sielläkin pelaamaan AHL:ssä. Tällä kertaa seurana oli Albany River Rats.


title: Trevor Gillies

text: 14. syyskuuta 2009 hän allekirjoitti sopimuksen Bridgeport Sound Tigersin kanssa. Hän allekirjoitti 28. tammikuuta 2010 sopimuksen New York Islandersin kanssa. Ensimmäisen NHL-pisteensä hän ansaitsi, kun hän syötti Tim Jackmanin tekemän 4–2-maalin voitossa Toronto Maple Leafsia vastaan. Gillies allekirjoitti myöhemmin vuoden jatkosopimuksen Islandersin kanssa.


title: Trevor Gillies

text:
Helmikuun 12. päivä 2011 Gillies sai NHL:ltä yhdeksän ottelun pelikiellon edellispäivän ottelussa Pittsburgh Penguinsia vastaan sattuneen tapahtuman vuoksi. Ottelun kolmannessa erässä hän taklasi Pittsburghin Eric Tangradia kyynärpäällä kasvoihin ja löi häntä useita kertoja tämän ollessa jään pinnassa. Gillies sai ottelurangaistuksen, minkä jälkeen hän vielä pilkkasi Tangradia kaukalon ulkopuolelta. Tangradi oli sivussa suurimman osan loppukaudesta aivotärähdysoireiden vuoksi. Paluupelissään Gillies joutui ulos pelistä taklattuaan Minnesota Wildin Cal Clutterbuckia päähän 2. maaliskuuta 2011. Gillies sai tästä taklauksesta kymmenen ottelun pelikiellon.
Kesäkuussa 2012 Gillies teki kolmen Islanders-kauden jälkeen sopimuksen KHL-sarjan Vitjaz Tšehovin kanssa. Elokuussa 2013 Gillies teki SM-liigakauden 2013–2014 kattavan sopimuksen HIFK:n kanssa. Lokakuussa hän sai kolmen ottelun pelikiellon lyötyään varoittamatta Jarkko Ruutua. Gillies ehti pelata kolme liigaottelua ilman tehopistettä saaden 54 rangaistusminuuttia ennen kuin sopimus purettiin 4. marraskuuta 2013.


title: Trevor Gillies

text: ECHL:ssä pelaava Orlando Solar Bears ilmoitti 21. joulukuuta 2013 tehneensä sopimuksen Gilliesin kanssa. Joukkue tekee yhteistyötä NHL-joukkueiden Minnesota Wildin ja Toronto Maple Leafsin kanssa.


title: Trevor Gillies

text: 10. lokakuuta 2014 Adirondack Flamesia edustanut Gillies löi Rochester Americansissa pelanneen William Carrierin kasvot jäähän ja sai 12 ottelun pelikiellon. Hän sai palata kaukaloon 15. marraskuuta.


title: Trevor Gillies

text: Gillies on uransa aikana pelannut 906 ottelua tehden 73 tehopistettä. Pistekeskiarvo Gilliesillä on 0.08p/ott.


title: Berdytšiv

text: Berdytšiv (, ) on keskikokoinen kaupunki pohjoisen Ukrainan Žytomyrin alueella.


title: Berdytšiv

text: Kaupunki on asukasluvultaan toiseksi suurin kaupunki maakunnassaan ja yksi viidestä suoraan Žytomyrin alueen alaisista kaupungeista. Vuonna 2001 Berdytšivin asukasluku oli 87 575. Kaupunki toimii samalla ympäröivän Berdytšivin piirin hallintokeskuksena.


title: Berdytšiv

text: Paikkakunta mainitaan historiallisissa dokumenteissa ensimmäisen kerran vuonna 1545. Teollistumisen myötä kaupunki kasvoi kehittyi nopeasti; 1800-luvun 2. puoliskolla se oli hetken aikaa Ukrainan 4. suurin kaupunki. 1900-luvulle tultaessa kaupungissa asui erittäin paljon juutalaisia; heistä vain muutama selvisi hengissä 2. maailmansodan joukkotuhonnasta. Kaupungin nähtävyyksiin kuuluvat nykyään muun muassa katolisten karmeliittojen linnoitettu luostari vuodelta 1739 ja Pyhän Varvaryn (Barbaran) kirkko (1826).


title: Berdytšiv

text: Kaupungin rautatieasema on Ukrainan päärataverkon risteysasema. Maantieyhteyksistä merkittävimpiä ovat Žytomyristä saapuva ja etelään Romanian Iașiin jatkava eurooppatie (valtatie M21) ja naapuripiireihin lounaassa johtava maantie P31. Satelliittikuvan mukaan 5 kilometriä kaupungin länsipuolella on lentokenttä.


title: Bandai Namco Entertainment

text:
Bandai Namco Entertainment Inc. (BNEI) () on vuonna 2005 perustettu japanilainen pelinkehitykseen ja julkaisuun keskittynyt arcade-, mobiili- ja tietokonepelejä tuottava yritys.
Yhtiö syntyi Bandain ja Namcon yhdistyessä muodostaen "Namco Bandai Holdings Inc." -yhtiön.


title: Bandai Namco Entertainment

text: Yhtiö on muuttanut nimensä nykyiseen muotoon vuonna 2014. Aiempi nimi oli Bandai Namco Games Inc. (NBGI) ().


title: Bandai Namco Entertainment

text: Sunrise on samaan ryhmään kuuluva animeen ja viestintään keskittynyt yhtiö.


title: Bandai Namco Entertainment

text: Hanayashikin huvipuisto kuuluu ryhmään.


title: Bandai Namco Entertainment

text: Yhtiöllä on Guinnessin ennätys yhdestä tuotteesta julkaistujen mainosten määrässä: Nintendo DS pelille "Solatorobo - Sore Kara CODA e-" () julkaistiin 100 versiota mainoksesta vuonna 2010.


title: Meira Nova

text: Meira Nova Oy on SOK:n tytäryhtiö, joka on erikoistunut päivittäistavaroiden HoReCa-alan hankintaan, asiakaspalveluun ja logistiikkaan. Meira Novan vuosimyynti oli 382 035 000 euroa vuonna 2014..


title: Meira Nova

text: Meira Novan asiakasryhmiä ovat hotellit ja ravintolat, henkilöstöravintolat, julkisen sektorin suurkeittiöt sekä liikennemyymälät ravintoloineen. Myyntivalikoimaan kuuluvat mm. hedelmät, vihannekset, liha, lihajalosteet, maitotaloustuotteet, teolliset elintarvikkeet, pakasteet, savukkeet, alkoholituotteet, käyttötavarat ja non food -tuotteet.


title: Meira Nova

text: Meira Novan jakelu kattaa koko Suomen. Toimitusverkoston muodostavat Tuusulan logistiikkakeskus ja alueterminaaliverkosto. Tuusulassa otettiin käyttöön lokakuussa 2007 uusi nykyaikainen HoReCa-logistiikkakeskus.


title: Meira Nova

text: Meira Novan toimitusjohtaja on Pasi Berggren.


title: Bubba Watson

text: Gerry Lester "Bubba" Watson Jr (s. 5. marraskuuta 1978 Bagdad, Florida) on yhdysvaltalainen golfaaja, ammattilaisena vuodesta 2003. Hän on omintakeisella tyylillä vasemmalta pelaava pitkälyöntinen pelaaja, jonka pisin draivi tourilla on 416 jaardia (n. 380m).


title: Bubba Watson

text: Watson on voittanut The Masters Tournamentin vuosina 2012 ja 2014. Tämän lisäksi hänellä on seitsemän PGA Tourin voittoa ja kaksi muuta turnausvoittoa.


title: Oregoninvaahtera

text: Oregoninvaahtera ("Acer macrophyllum") on pohjoisamerikkalainen vaahteroiden sukuun kuuluva lehtipuu. Sitä tavataan luonnonvaraisena mantereen länsiosassa enimmäkseen lähellä Tyynenmeren rannikkoa Etelä-Alaskasta Etelä-Kaliforniaan. Lajia esiintyy myös Sierra Nevada -vuoriston alarinteillä, ja pieni populaatio kasvaa Keski-Idahossa.


title: Oregoninvaahtera

text: Oregoninvaahtera voi kasvaa 35 metrin korkuiseksi, yleisemmin se saavuttaa 15–20 m:n korkeuden. Lajin ehkä silmiinpistävin piirre on erittäin suuret lehdet. Ne ovat tavanomaisesti 15–30 cm, suurimmillaan jopa 61 cm leveät. Kukinto on riippuva terttu. Kukat ovat vihertävän keltaisia, ja niiden terälehdet ovat huomiota herättämättömiä.


title: Oregoninvaahtera

text: Levinnäisyysalueensa kosteimmilla alueilla, kuten Olympicin kansallispuistossa oregoninvaahteran runko on usein peittynyt paksuun epifyyttisten sammalien, saniaisten ja mähkien vaippaan.


title: HC Red Ice Martigny-Verbier

text: HC Red Ice on vuonna 2007 perustettu jääkiekkoseura Martignyn kaupungista Sveitsistä. HC Red Ice sai alkunsa, kun HC Verbier-Val de Bagnes (perustettu 1936) ja HC Martigny (perustettu 1939) yhdistettiin. Uusi seura aloitti toimintansa HC Red Ice nimellä kaudella 2007–2008 Sveitsin 4. korkeimmalta sarjatasolta, jossa joukkue pelasi myös kauden 2008–2009. Kautena 2009–2010 joukkue onnistui voittamaan sarjan ja nousi kauden päätteeksi Sveitsin 3. korkeimmalle sarjatasolle 1. Ligaan. Seuraavalla kaudella joukkue onnistui voittamaan kaikki 22 pelaamaansa ottelua maalierolla 132–40. Seura ei kuitenkaan onnistunut nousemaan Sveitsin toiseksi korkeimmalle sarjatasolle NLB:hen. Kauden 2011–2012 seura aloitti 1. Ligan länsilohkosta ja onnistui voittamaan lännen lohkon sekä myös lännen playoffit. Nousukarsinnassa NLB:hen se kohtasi itälohkon voittajajoukkue EHC Winterthurin, jonka joukkue pystyi lyömään lukemin 3–0 ja nousi kaudeksi 2012–2013 NLB:hen.


title: Vihanneskolmio

text: Vihanneskolmio Oy on vuonna 1977 perustettu suomalainen perheyritys, joka aloitti toimintansa vihannestukkuliikkeenä. Toiminta käsittää nykyään täyden valikoiman suurkeittiötuotteita: hedelmä- ja vihannestuotteiden lisäksi maitotuotteet, kuivat elintarvikkeet ja pakasteet sekä laajan valikoiman ammattikeittiöiden puhdistusaineita ja paperituotteita.


title: Vihanneskolmio

text: Vihanneskolmion vuoden 2016 liikevaihto oli 11 miljoonaa euroa.


title: Vihanneskolmio

text: Vihanneskolmio Oy on yksi Suomen Palvelutukkurit Oy:n perustajayrityksistä.


title: Australian rangaistussiirtolat

text: Australian rangaistussiirtolat on Unescon maailmanperintöluettelon kohde, johon kuuluu 11 Australiassa sijaitsevaa brittiläisen imperiumin 1700- ja 1800-luvuilla rakennuttamaa vankilaa tai muuta rangaistuslaitokseen liittyvää kohdetta.


title: Australian rangaistussiirtolat

text: Euroopassa alkoi jo 1600-luvun alussa levitä ajatus vankien kuljettamisesta uusiin siirtomaihin. Brittiläiset alkoivat kuljettaa vankejaan Amerikkaan vuoden 1718 asetuksen jälkeen. Kuljetukset loppuivat 1775, kun Yhdysvalloissa alkoivat tapahtumat, jotka johtivat itsenäisyyteen. Australiasta tuli 1778 uusi vankien sijoituspaikka, ja ensimmäiset vangit saapuivat Sydneyn Port Jacksoniin vuonna 1788. Vuosien 1787 ja 1868 välisenä aikana Australiaan kuljetettiin peräti 166 000 vankia.


title: Australian rangaistussiirtolat

text: Australian rangaistussiirtoloissa pyrittiin siihen, että vangit pystyisivät jatkamaan elämäänsä uudisasukkaina tuomionsa kärsittyään. Useimmat vangeista jäivätkin maahan, sillä matka takaisin Eurooppaan oli pitkä. Rangaistusjärjestelmään kuului kevyempiä ja ankarampia laitoksia. Paikoin vangit elivät samoilla asuinalueilla kuin vapaat uudisasukkaat mutta esimerkiksi Norfolkinsaaren ja Port Arthurin rangaistussiirtolat tunnettiin ankaruudestaan ympäri brittiläistä imperiumia. Vankilaitos pysyi voimissaan vielä pitkään vankienkuljetuksen jälkeen, jopa toisen maailmansodan alkuhetkille saakka. Viimeinen käytössä ollut rangaistussiirtola, Fremantlen vankila suljettiin 1990-luvun alkupuolella.


title: Australian rangaistussiirtolat

text: Ympäri Australiaa sijaitsee noin 3 000 kohdetta, jotka liittyvät brittiläisiin Australian rangaistussiirtoloihin. Niistä 11 on valittu maailmanperintöluetteloon. Kohteista neljä on Uudessa Etelä-Walesissa, yksi Norfolkinsaarella, viisi Tasmaniassa ja yksi Länsi-Australiassa.


title: Australian rangaistussiirtolat

text: Uuden Etelä-Walesin kohteisiin kuuluvat Parramattassa sijaitseva Old Government House, jossa hallinnoitiin vankienhoitolaitosta, Sydneyn Hyde Park Barracks ja Cockatoo Island sekä vankien rakennuttama, hyvin säilynyt Great North Road -tie.


title: Australian rangaistussiirtolat

text: Tasmaniassa on noin 60 rakennelmaa käsittävä Port Arthurin historiallinen alue, Hobartin Cascadesin naistentehdas, Maria Islandilla sijaitseva Darlington Probation Station, Coal Minesin historiallinen alue, jossa vankeja käytettiin hiilikaivoksessa työvoimana, ja Brickendonin ja Woolmersin tilat, joilla tilalliset käyttivät työvoimana nuoria vankeja.


title: Australian rangaistussiirtolat

text: Norfolkinsaarelta Unescon maailmanperintökohteeseen kuuluu Kingstonin ja Arthurs Valen historiallinen alue ja Länsi-Australista Fremantlen vankila.


title: Salvador Flores Huerta

text: Salvador Flores Huerta (s. 17. helmikuuta 1934) on meksikolainen roomalaiskatolinen piispa. Hänet vihittiin papiksi 1. maaliskuuta 1958 ja nimitettiin Ciudad Lázaro Cárdenasin hiippakunnan piispaksi 3. toukokuuta 1993. Piispaksi vihkiminen seursai 24. kesäkuuta. Pääkonsekraattorina toimi Girolamo Prigione, jota avustivat José de Jesús Sahagún de la Parra ja Alberto Suárez Inda.


title: Salvador Flores Huerta

text: Flores Huerta erosi tehtävistään hiippakuntansa johdosta 30. syyskuuta 2006.


title: Alberto Suárez Inda

text: Alberto Suárez Inda (s. 30. tammikuuta 1939) on meksikolainen roomalaiskatolinen arkkipiispa. Hänet vihittiin papiksi Morelian arkkihiippakuntaan 8. elokuuta 1964 ja nimitettiin Tacámbaron hiippakunnan piispaksi 5. marraskuuta 1985. Piispaksi vihkiminen seurasi 20. joulukuuta. Pääkonsekraattorina toimi Girolamo Prigione, jota avustivat Estanislao Alcaraz y Figueroa ja Luis Morales Reyes.


title: Alberto Suárez Inda

text: Suárez Inda sai 20. tammikuuta 1995 nimityksen Morelian arkkipiispaksi, jonka virkaan hänet asetettiin 24. helmikuuta.


title: Fabio Martínez Castilla

text: Fabio Martínez Castilla (s. 20. heinäkuuta 1950) on meksikolainen roomalaiskatolinen piispa. Hänet vihittiin papiksi Yucatánin arkkihiippakuntaan 31. tammikuuta 1977 ja nimitettiin Ciudad Lázaro Cárdenasin hiippakunnan piispaksi 13. maaliskuuta 2007. Piispaksi vihkiminen seurasi 4. toukokuuta. Pääkonsekraattorina toimi Emilio Carlos Berlie Belaunzarán, jota avustivat Alberto Suárez Inda ja Salvador Flores Huerta.


title: Marko Äijö

text: Marko Äijö (o.s. Rauhala) on suomalainen ohjaaja, televisiotuottaja, käsikirjoittaja ja näyttelijä.


title: Marko Äijö

text: Äijö on tuottanut saippuasarjaa "Salatut elämät". "Kotikatu"-sarjan vastaavana tuottajana hän toimi vuosina 2008–2010, mutta palasi takaisin FremantleMedian palvelukseen. Hän on myös ohjannut muutamia molempien sarjojen jaksoja, minkä lisäksi hän on "Salatut elämät" -sarjaan perustuvan "Nightmare – painajainen merellä" -elokuvan ohjaaja.


title: Marko Äijö

text: Äijö on työskennellyt tuottajana myös muun muassa televisiosarjoissa "Benner & Benner", "Pulkkinen" ja "Ratikka-Raimo". Lisäksi hänellä on ollut lukuisia pieniä rooleja näyttelijänä eri televisiosarjoissa, myös esimerkiksi "Salatuissa elämissä" ja "Kotikadussa". Lisäksi hän on tuottanut ex-puolisonsa Kaisa Rastimon ohjaaman "Heinähattu ja Vilttitossu" elokuvan vuonna 2002.


title: Marko Äijö

text: Äijö käsikirjoitti Rastimon kanssa vuonna 2008 ilmestyneen "Myrsky"-elokuvan, minkä myötä Helsingin eläinsuojeluyhdistys palkitsi Äijön sekä hänen Myrsky-koiransa Topelius-eläinsuojelupalkinnolla. "Myrsky" on voittanut kansainvälisillä elokuvafestivaaleilla kahdeksan palkintoa.


title: Malyn

text: Malyn (, ) on kaupunki Ukrainan pohjoisosissa Žytomyrin alueella. Se sijaitsee linnuntietä 70 kilometriä Žytomyristä pohjoiskoilliseen ja 97 kilometriä Kiovasta länsiluoteeseen.


title: Malyn

text: Kaupunki on yksi viidestä suoraan Žytomyrin alueen alaisista kaupungeista (eli oli itsenäinen kuntatason subjekti) ja se toimi samalla ympäröivän Malynin piirin hallintokeskuksena. Vuonna 2001 kaupungin asukasluku oli 28 113.


title: Malyn

text: Kaupungin rautatieasema on Kiovasta länteen johtavan Ukrainan pääradan varrella. Maantieyhteyksistä merkittävin on 7 kilometrin päässä pohjoispuolella kaupungin ohittava, Kiovasta länsiluoteeseen vievä eurooppatie (Puolan Lublin– Ukrainan Kovel– Sarny– Korosten– Malyn– Kiova), jonka väylän muodostaa Ukrainassa valtatie M07.


title: S/S Suomi (II)

text: S/S Suomi oli höyrylaiva, joka kulki reittiliikenteessä Suomenlahdella vuodesta 1927 vuoteen 1944.


title: France

text: France voi tarkoittaa:


title: Noga

text: Noga voi tarkoittaa:


title: Jvg.fi

text: jvg.fi on rap-duo JVG:n toinen studioalbumi, joka julkaistiin Monsp Recordsin kautta. 30. toukokuuta 2012. Albumi nousi edellisen albumin tapaan suoraan Suomen virallisen albumilistan kärkeen. "jvg.fi" on Monsp Records levy-yhtiön järjestyksessään toinen ja yksi kolmesta yhtiön julkaisemasta albumista, jotka ovat nousseet Suomen virallisen albumilistan kärkeen. Muut ovat JVG:n debyyttialbumi "Mustaa kultaa" (2011) ja Eevil Stöön ja Koksukoon yhteislevy "Fuck Vivaldi" (2012).


title: Jvg.fi

text: Monsp Records julkaisi 20. maaliskuuta 2012 tiedotteen, jossa kerrottiin yhtyeen nimen lyhentyneen muotoon "JVG". Samassa tiedotteessa kerrottiin myös albumin julkaisuajankohta. VilleGalle kertoi myös samassa tiedotteessa albumin tuotantopuolen olevan osittain samaa kuin edellisellä "Mustaa kultaa" -albumilla. Uusista tuottajista hän mainitsi Kemmuru -yhtyeen Aksimin. 28. maaliskuuta 2012 YouTubessa julkaistiin musiikkivideo kappaleesta "Ei sul riitä". Videolla nähdään entinen jääkiekkoilija Esa Tikkanen. "Ei sul riitä" ei kuitenkaan ole mukana albumilla. Albumin ensimmäinen näytekappale "Karjala takaisin" vuosi YouTubeen liveversiona maaliskuussa 2012. Monsp Records julkaisi kappaleen YouTubessa 16. huhtikuuta 2012. Kappaleella vierailee Freeman, ja siitä julkaistiin musiikkivideo toukokuussa 2012. Albumin toinen single "Kran Turismo" julkaistiin YouTubessa 11. toukokuuta 2012. Kappaleella vierailee reggaeartisti Raappana. Albumin kappaleesta "Töttöröö" julkaistiin musiikkivideo heinäkuun puolessavälissä 2012. Sillä vierailevat Ruudolf ja Karri Koira. Kolmantena musiikkivideona julkaistiin kappale "Kran Turismo". Kappaleen musiikkivideo on koottu JVG:n livetallenteista. YleX -radiokanava otti "Teemu ja Jari" -kappaleen soittolistalleen 8. syyskuuta 2012. "Jvg.fi" -albumista julkaistiin rajoitettu 300 kappaleen vinyylipainos 28. kesäkuuta 2013.


title: M/S Estonia

text: M/S Estonia (aiemmilta nimiltään "Viking Sally", "Silja Star" ja "Wasa King") oli vuonna 1980 käyttöönotettu, Itämerellä liikennöinyt matkustaja-autolautta, joka upposi myrskyssä 28. syyskuuta 1994. Onnettomuudessa menehtyi 852 henkeä.


title: M/S Estonia

text: Alus valmistui keväällä 1980 saksalaiselta Meyer Werftin telakalta Papenburgissa, ja aloitti samana vuonna liikenteen "Viking Sally" -nimisenä Viking Linen väreissä Turku–Tukholma-reitillä. "Estonian" rakenne muistuttaa "M/S" "Diana II:n" (nyk. "M/S" "Bluefort") rakennetta, mutta laivat eivät ole varsinaisia sisaraluksia lukuun ottamatta pääkannen alapuolista osaa. Laiva vaihtoi useita kertoja omistajaa ja nimeä. Viimeiseksi, vuoden 1993 alusta alkaen, se kuului virolais-ruotsalaiselle Estline-varustamolle ja liikennöi nimellä "Estonia" Tallinnan ja Tukholman välillä.


title: M/S Estonia

text: "Estonia" upposi 28. syyskuuta 1994 vastaisena yönä Itämerellä kansainvälisellä vesialueella, noin 40 kilometriä Utöstä eteläkaakkoon. Kyseessä oli yksi suurimmista rauhanajan merionnettomuuksista 1900-luvun Euroopassa.


title: M/S Estonia

text: "Estonian" autokansi oli läpiajettava. Autokansi oli jaettu kahtia keskilaipiolla pituussuunnassa. Keulaportti oli visiirityyppinen, ja autolautan perässä oli kaksoisperäportit.


title: M/S Estonia

text: "Estonia" on toiminut seuraavilla nimillä, varustamoilla ja reiteillä:


title: M/S Estonia

text: "M/S" "Viking Sally" luovutettiin Viking Linen toiselle suomalaiselle osakasvarustamolle, Rederi AB Sallylle, kesäliikenteen alkuun 1980. Se oli valmistettu saksalaisen Jos L. Meyerin telakalla numerolla 590. Valmistuttuaan alus asetettiin liikenteeseen Turku–Maarianhamina–Tukholma-reitille, jolla se palveli aina vuoteen 1990 asti.


title: M/S Estonia

text: Rederi AB Sally oli luopunut Viking Linen liikennöinnistä 1980-luvun loppupuoliskolla, jolloin aluksen hoito siirtyi Rederi AB Slitelle. Liikennöinti jatkui edelleen Viking Linen alaisuudessa. Alus myytiin vuonna 1988 suomalaiselle laivanvarustamo Effoalle mutta aikarahdattiin edelleen Rederi AB Slitelle käytettäväksi Viking Linen liikenteessä.


title: M/S Estonia

text: Keväällä 1990 "Viking Sally" nimettiin uudelleen "Silja Stariksi", ja se aloitti liikenteen Silja Linen alaisuudessa Turku–Maarianhamina–Tukholma-välillä. "Silja Starin" liikenne jatkui vuoden 1990 loppupuoliskolle asti, minkä jälkeen Silja Linen muut alusjärjestelyt korvasivat sen.


title: M/S Estonia

text: Vuoden 1991 alkupuolella alus uudelleennimettiin "Wasa Kingiksi," ja se asetettiin Wasa Linesin liikenteeseen Vaasa–Uumaja/Sundsvall-välille.


title: M/S Estonia

text: Vuoden 1993 alussa "Wasa King" myytiin pois Suomesta käytettäväksi Estlinen liikenteeseen Tallinna–Tukholma-reitillä. Alus nimettiin uudelleen "Estoniaksi".


title: M/S Estonia

text: Matkustaja-autolautta "Estonia" upposi 28. syyskuuta 1994 kello 1.50 reitillään Tallinnasta Tukholmaan. Arvioitu saapumisaika Tukholmaan oli 9.30, mutta virallisen onnettomuustutkintaraportin mukaan noin kello 1.15 Turun saariston eteläpuolella keulavisiiri repeytyi irti laivasta aaltojen voimasta ja vettä alkoi tulvia autokannelle. Tämän vuoksi laiva kallistui aluksi noin 15 astetta ja pian sen jälkeen 30–40 astetta oikealle. "Estonia" lähetti hätäkutsuja kello 1.24–1.27 välillä, minkä jälkeen yhteys alukseen katkesi, ja alus alkoi nopeasti kallistua ja upota. Kallistuman vuoksi vettä tulvi sisään myös aaltojen rikkomista ovista ja ikkunoista kansilla 3–5, ja tämän jälkeen alusta ei olisi voitu enää pelastaa. Aluksen uppoaminen oli nopeaa ja väistämätöntä.


title: M/S Estonia

text: Aluksella oli onnettomuushetkellä 989 ihmistä, joista 852 menehtyi. Suurin osa uhreista oli ruotsalaisia ja virolaisia. Miehistö oli virolais-ruotsalaista, mutta joukossa oli myös venäläisiä, latvialaisia ja ukrainalaisia. Hylyn sijaintipaikka on noin 22 meripeninkulmaa (40 kilometriä) Utön saarelta eteläkaakkoon. Hylky lepää noin 80 metrin syvyydessä.


title: M/S Estonia

text: "Estonian" korvasi onnettomuuden jälkiseurauksena Estline-yhtiön Tallinna–Tukholma-reitillä "M/S" "Regina Baltica".


title: Ovrutš

text: Ovrutš () on kaupunki Ukrainan pohjoisosissa Žytomyrin alueella, lähimmillään noin 11 kilometriä Valko-Venäjän Homelin alueen ja valtakunnanrajan eteläpuolella. Kaupunki sijaitsee linnuntietä 119 kilometriä Žytomyristä pohjoiseen ja 155 kilometriä Kiovasta luoteeseen.


title: Ovrutš

text: Kaupunki on Ovrutšin piirin hallintokeskus. Vuoden 2011 alussa kaupungin asukasluvun arvioitiin olleen 16 681 ja koko piirin 59 950.


title: Ovrutš

text: Kaupungin rautatieasema on Valko-Venäjän Mazyristä saapuvan rautatien varrella; rata kuuluu Ukrainan päärataverkkoon ja on etenkin rahtiliikenteen käytössä. Maantieyhteyksistä merkittävimpiä ovat kaupungin kautta Valko-Venäjän rajalle johtava P10 maantie (kansainvälinen rajanylityspaikka Valko-Venäjälle Novaja Rudnja (BY) - Vystupovytši (UK) piirin pohjoisrajalla) ja Kiovaa kohti vievä P02 kantatie.


title: Kauttuan linnavuori

text: Kauttuan linnavuori on Eurassa Satakunnassa sijaitseva rautakautinen linnavuori. Kauttua on Euran vanhoja kyliä, jossa tiedetään olleen laaja ja rikas rautakauden asujaimisto. Linnavuoren toimintaan liittynee muun muassa Kauttualla oleva Luistari, joka on samalla Ala-Satakunnan ainoa ja eräs Suomen pienemmistä linnavuorista.


title: Kauttuan linnavuori

text: Linnavuori sijaitsee Pyhäjärven pohjoispäässä, noin 700 metriä nykyisestä rannasta ja puoli kilometriä Eurajoen niskasta. Luistarin kalmistoon on matkaa 800 metriä ja Kauttuan Vanhakylään on matkaa 1,7 kilometriä. Linnavuoren juurelle pääsee tieltä, joka kääntyy etelään aivan mäen juurelta. Nykyään Linnavuori on laakealta peltoaukealta kohoava metsäinen mäki, joka kohoaa parikymmentä metriä ympäristöään ylemmäksi.


title: Kauttuan linnavuori

text: Paikalle on pystytetty informaatiotauluja, ja linnavuori on kuulunut Museoviraston hoito-ohjelmaan vuodesta 1995 alkaen. Laen kasvillisuutta niitetään vuosittain, samoin kivivallien päältä raivataan säännöllisesti vesakkoa. Tarkoituksena on harventaa puustoa niin, että kallio tulee näkyviin.


title: Kauttuan linnavuori

text: Suomen linnavuorten yleinen piirre on se, että jokin niiden rinteistä on luontaisesti vaikeakulkuinen ja helposti puolustettava sivusta. Kauttualla se on mäen koilliseen- ja pohjoiseen suuntautuva kallionseinä. Muissa ilmansuunnissa rinteet ovat huomattavasti loivempia, minkä takia ne on ilmeisesti linnoitettu puuvarustuksilla. Puuvallituksen juurelle on kasattu kiviperustukset, jotka vieläkin kiertävät linnavuoren loivempia rinteitä. Perustusten runkona on isoja maakiviä, joita on täydennetty pienemmillä kivillä. Kiveyksen leveys vaihtelee 1,3−4,5 metriin ja sen korkeus 1−2 metriin. Sen pituus on noin 56−58 metriä, ja se rajaa yhdessä luontaisten jyrkänteiden kanssa pienen noin 750 m²:n alueen, jonka äärimmäiset mitat mahtuvat 30×40 metrin alaan.


title: Kauttuan linnavuori

text: Kivetyksen lounaiskulmasta erottuu aukko, jossa on saattanut olla varustuksen portti. Sisemmässä vallituksessa on kulmauksia, jotka merkinnevät hirsisalvosten paikkoja, ja kun kyseisten kulmausten väliset matkat vastaavat hirsien pituutta, voidaan rakenne arvioida osapuilleen. Mitään jäänteitä hirsivarustuksista ei tiedetä.


title: Kauttuan linnavuori

text: On arveltu, että linnalla olisi ollut myös ulompi vallivarustus. Tähän viittaavia kiviä on löydetty lounaan suunnassa. Niillä ei kuitenkaan ole vallimaista järjestystä, joten kaikki eivät ulompaan valliin usko.


title: Kauttuan linnavuori

text: Linnavuorta on kaivettu ainakin kolmasti: Hjalmar Appelgren-Kivalo vuonna 1886, Jouko Voionmaa vuonna 1946 ja Pirkko-Liisa Lehtosalo-Hilander vuonna 1975. Kauttuan linnavuoresta on tutkittu vain pieniä alueita, mikä on tilanne useimpien Suomen linnavuorien kohdalla.. Sen lakialueesta on tutkittu kaivauksin arviolta 16,5 prosenttia.


title: Kauttuan linnavuori

text: Appelgren purki vallitusta kahdeksan metrin matkalta portin länsipuolelta sekä välittömästi alueen vallituksen sisäpuolelta. Kaivausalueella oli punaista soraa paksuimmillaan 45 senttimetriä. Voionmaa tutki vallituksen päättymistä jyrkänteeseen, vallituksen kaakkoiskulmaa ja sen sisäosaa sekä teki pienen avauksen piha-alueen sisäosissa. Kaikilla kaivauksilla tehtiin esinelöytöjä, kuten jauhinkiven aluskivi, ja lisäksi saviruukun palasia löytyi vallituksen kaakkoiskulmasta ja suoraselkäisen väkipuukon pätkä piha-alueelta. Ruukuissa oli aaltoviivainen ornamentti, jollaisia käytettiin viikinkiajan alussa. Eri kaivauksista löytyi myös yli 17 kilogrammaa rautakuonaa, raudankappale, rautanaula, savikiekon kappaleita (pelinappuloita?) ja palanutta luuta.


title: Kauttuan linnavuori

text: Ainoat ajoitukset on tehty esinetyyppien avulla. Savikappaleen kaltaisia saviastioita käytettiin 800-luvun alussa, ja suoraselkäisiä väkipuukkoja käytettiin merovingiajan loppupuolella. Linnoituksessa on niiden mukaan oleskeltu ainakin 700−800-lukujen vaihteessa.


title: Kauttuan linnavuori

text: Vuoren ympäristön kasvilajeja tutkittiin vuonna 1996, mutta arkeofyyteistä löytyi ainoastaan pähkinäpensas.


title: Ripky

text: Ripky (, , "Repki") on pieni kaupunkityyppinen taajama Ukrainan pohjoisosissa Tšernihivin alueella, noin 120 kilometriä Kiovasta koilliseen. Ripky on Ripkyn piirin kuntakeskus. Ripkyn taajamassa asui 7 458 ja koko piirissä 30 389 asukasta. Ripkyn ohella piirissä on neljä pienempää kaupunkimaista taajamaa (asukasluvut 575- 2 953 henkeä).


title: Ripky

text: Ripkin taajama ja piiri on tärkeä kauttakulkureitti Valko-Venäjän Homelin suunnalta tulevalle maantieliikenteelle (valtatie M01, osa eurooppatietä ). Taajaman vierestä kulkee myös päärata Homelista ja Pietarista Tšernihiviin ja edelleen Kiovaan.


title: Marika Engdal

text: Marika Engdal (s. 6. kesäkuuta 1975) on entinen suomalainen pikajuoksija. Hän edusti Pargas Idrottsföreningiä ja hänen valmentajanaan toimi Bror Engström. Aikuisten SM-tasolla Engdal on voittanut yhden pronssin 200 metrin juoksussa sisäratojen suomenmestaruuskisoista vuonna 1998. Virallisissa kilpailuissa hän ei ole esiintynyt vuoden 2002 jälkeen.


title: Operaatio Cartwheel

text: Operaatio Cartwheel (Kärrynpyörä) oli koodinimi liittoutuneiden vuosien 1943–1944 keskeiselle sotilasoperaatiolle Tyynenmeren sodassa toisessa maailmansodassa. Operaation tarkoituksena oli kaksipuolisella hyökkäyksellä torjua Japanin hallussa olevan Rabaulin tukikohdan aiheuttama uhka. Operaation komentajana oli Lounaisen tyynenmeren ylipäällikkö kenraali Douglas MacArthur, jonka joukot etenivät Uuden-Guinean koillisrannikkoa ja valtasivat läheisiä saaria. Amiraali Chester Nimitzin alaiset Tyynenmeren altaan joukot etenivät Salomonsaarten kautta Bougainvilleen.


title: Operaatio Cartwheel

text: Japani oli vallannut australialaisjoukkojen puolustaman Rabaulin helmikuussa 1942, minkä jälkeen siitä oli tehty eteläisen Tyynenmeren japanilaisjoukkojen keskeinen tukikohta. MacArthur oli tehnyt niin sanotun Elkton-suunnitelman Rabaulin valtaamiseksi Australian ja Uuden-Guinean tukikohdista. Amiraali Ernest King oli tehnyt vastaavan suunnitelman, mutta laivaston johtamana. Kenraali George Marshall, joka halusi keskittää hyökkäyksen Saksaa vastaan, teki kompromissiehdotuksen. Ehdotuksessa suunnitelma jaettiin kolmeen vaiheeseen, joista ensimmäinenä oli laivaston johtamana Tulagin valtaus. Sitä seurasi Uuden-Guinean lounaisrannikon ja Salomonsaarten valtaus sekä Rabaulin ja sen lähialueiden valtaus maavoimien alaisuudessa.


title: Operaatio Cartwheel

text: MacArthur esitteli 12. helmikuuta 1943 muokatun suunnitelma Elkton III:n, jossa Rabaul vallattaisiin ennen vuotta 1944. Suunnitelmassa MacArthurin joukot etenisivät Uuden-Guinean kaakkoisrannikkoa sekä Uuden-Britannian länsirannikkoa ja amiraali William Halsey nuoremman Salomonsaarille. Suunnitelma vaati vahvennuksina seitsemän divisioonaa, jotka olivat jo toiminta-alueella. Vahvennusten tarve nosti Britannian sodanjohdossa vastalauseita, mutta liittoutuneiden sopimus alueella olevien joukkojen mahdollisesta käytöstä esti vastalauseiden jatkamisen. Elkton III nimettiin operaatio Cartwheeliksi.


title: Operaatio Cartwheel

text: Operaatio koostui kaikkiaan kolmestatoista alioperaatiosta ja niiden aikatauluttamisesta. Alioperaatioista poistettiin Rabaul, Kavieng ja Kolombangara liian kuluttavina tai tarpeettomina ja loput kymmenen päätettiin toteuttaa. Nämä olivat:


title: Joensuun kaupunginkirjasto

text: Joensuun kaupunginkirjastoon eli Joensuun seutukirjastoon kuuluu Joensuun kirjastojen lisäksi ympäristökuntien Liperin, Kontiolahden, Juuan, Polvijärven ja Outokummun kirjastot. Pääkirjasto on Koskikadulla. Kirjastotoimen johtaja on Rebekka Pilppula.


title: Joensuun kaupunginkirjasto

text: Vuonna 2012 kirjaston kokonaislainaus oli 2 527 659.


title: Joensuun kaupunginkirjasto

text: Joensuun kaupunginkirjaston toiminta käynnistyi maaliskuussa 1862, jolloin kauppa-apulainen Anton Keldan perusti kirjaston Mustosen taloon Torikadulle.


title: Joensuun kaupunginkirjasto

text: Kirjasto on toiminut muun muassa Joensuun kaupungintalolla ja Rantakadulla konservatorion rakennuksessa. Nykyinen Tuomo Siitosen suunnitteleman kirjastotalo Koskikadulla valmistui 1992.


title: Joensuun kaupunginkirjasto

text: Vuonna 2012 kirjasto vietti 150-vuotisjuhlaa, joka alkoi Lainan päivänä 8. helmikuuta. Samalla juhlittiin maakuntakirjastotoiminnan 50-vuotista ja seutukirjaston viisivuotista taivalta.


title: Charles Melville Hays

text: Charles Melville Hays (16. toukokuuta 1856 – 15. huhtikuuta 1912) oli Grand Trunk Railwayn pääjohtaja. Hän aloitti työt rautateiden parissa virkailijana 17-vuotiaana ja nousi nopeasti Wabash, St. Louis and Pacific Railwayn toimitusjohtajaksi. Hänestä tuli kyseisen yrityksen varapääjohtaja vuonna 1889 ja jatkoi tehtävässä vuoteen 1896 asti, jolloin hänestä tuli kanadalaisen Grand Trunk Railway:n (GTR) toimitusjohtaja.


title: Charles Melville Hays

text: Hays jätti GTR:n vähäksi aikaa toimiakseen Southern Pacific Railway Company:n pääjohtajana, mutta palasi GTR:ään vuoden jälkeen. GTR:n pääjohtajana ja toimitusjohtajana hänen sanotaan pelastaneen yhtiön vararikolta. Vuonna 1909 hänestä tuli GTR:n ja kaikkien sen tytäryritysten ja laivayhtiöiden pääjohtaja. Hänet tunnettiin hyväntekeväisyydestään. Hän sai Nousevan auringon ritarikunnan kolmannen luokan kunniamerkin Japanin keisarilta vuonna 1907.


title: Charles Melville Hays

text: Haysille annetaan yleensä kunnia Grand Trunk Pacific Railroadin muodostamisesta. Hänellä oli unelma perustaa toinen mantereensisäinen junarata Kanadan sisälle. Häntä myös syytetään sekä GTP:n että GTR:n selvitystilasta. Hän kuoli ennen unelmansa täyttymistä RMS "Titanic"in haaksirikossa. Ennen laivan törmäämistä jäävuoreen hän kertoi nähneensä ennalta kyseisen turman. Hänen ruumiinsa löydettiin ja haudattiin Montrealiin. Häneltä jäi vaimo ja neljä tytärtä.


title: William Pirrie

text: William James Pirrie, 1. Pirrien varakreivi, KP, PC (Ire) (31. toukokuuta 1847 – 6. kesäkuuta 1924) oli irlantilainen johtava laivanrakentaja ja liikemies. Hän oli laivanrakennusyhtiö Harland and Wolffin pääjohtaja vuosina 1895–1924 ja toimi lisäksi Belfastin ylipormestarina vuosina 1896–1898. Hänestä tehtiin Pirrien paroni vuonna 1906, Order of St Patrickin ritari 1908 ja Pirrien varakreivi vuonna 1921.


title: Board of Trade

text: Board of Trade, alkujaan Lords of Trade tai Lords of Trade and Plantations, on Privy Councilin komitea, joka perustettiin alun perin 1600-luvulla väliaikaiseksi tutkintakomiteaksi. Siitä kehittyi hallinnon jaos, jolla on monenlaisia tehtäviä. Tämä jaos yhdistettiin teknologiaministeriöön vuonna 1970, jolloin muodostettiin Ison-Britannian kauppa- ja teollisuusministeriö (vuodesta 2009 kauppa-, teollisuus- ja innovaatioministeriö). Kyseistä ministeriötä johtava ministeri on komitean puheenjohtaja. 1800-luvun puolivälin jälkeen koko komitea on kokoontunut vain kerran, komitean 200-vuotisjuhlavuonna 1986.


title: Daniel Pesu

text: Daniel Johannes Pesu (10. joulukuuta 1891 Sortavala – 8. tammikuuta 1956 Kempele) oli suomalainen taidemaalari.


title: Daniel Pesu

text: Pesu opiskeli Suomen Taideyhdistyksen piirustuskoulussa 1913–1916 ja hän sai myös yksityisopetusta taidemaalari Berndt Lagerstamilta. Pesu toimi Sortavalan lyseon piirustuksen opettajana 1919–1920.


title: Daniel Pesu

text: Talvisodan päätyttyä Pesu joutui muuttamaan Sortavalasta ensin Liminkaan ja sitten Tyrnävän Ojakylään, josta hän löysi työtilat itselleen Kankaan talosta. Pesu viihtyi Iso-Kankaan vanhemmassa talossa johon hänelle sisustettiin talon juhlasalista ateljee. Tyrnävän vuosina Daniel Pesu tunnettiin leppoisana maalaiselämää rakastava taiteilijana, jolle kävelyretket lähimetsissä muodostivat ehtymättömän voimavaran. Vaikka Pesu maalasi runsaasti Pohjanmaan maisemia toimi lapsuuden ja nuoruuden Karjala ehtymättömänä aihepiirinä. Vuodesta 1948 Pesu asui Kempeleessä, jossa hän myös kuoli. Pesu maalasi uransa aikana arviolta 15 000–18 000 maalausta. Hänen tuotantoonsa kuului maisemamaalauksia Laatokan seuduilta, pihapiirikuvia Tyrnävältä, kaupunkikuvia Sortavalasta ja lisäksi henkilökuvia ja asetelmia. Pesu kirjoitti myös runoja ja mietelmiä sekä harrasti musiikkia.


title: The Kills

text: The Kills on yhdysvaltalainen rock-yhtye, joka perustettiin vuonna 2000. Yhtyeeseen kuuluvat amerikkalainen laulaja Alison Mosshart ja brittiläinen kitaristi Jamie Hince. He ovat julkaiseet neljä studioalbumia.


title: Springfield (Oregon)

text: Springfield on vajaan 60 000 asukkaan kaupunki Yhdysvalloissa Oregonin osavaltiossa.


title: Springfield (Oregon)

text: Kaupunki sijaitsee Lane Countyn alueella, Eugenen naapurissa. Se tunnetaan maailmalla Simpsonit sarjan Springfieldin esikuvana.


title: Springfield (Oregon)

text: Yksi kaupungin suurista työllistäjistä on ollut metsäalan yritys Weyerhaeuser, joka kuitenkin sulki siellä olleen sahansa vuonna 1991. Vuonna 2007 se myi Springfieldin vaneritehtaansa.


title: Intian valtameren maanjäristys 2012

text:
Intian valtameressä tapahtui Sumatran länsirannikolla 11. huhtikuuta 2012 08:38,34 UTC vedenalainen maanjäristys, jonka voimakkuus oli 8,5–8,6. momenttimagnitudiasteikolla ("Mw").
Järistys tuntui jopa 1500 kilometrin päässä Bangkokissa, ja koko Intian valtameren alueelle annettiin tsunamivaroitus.
Tyynenmeren tsunamivaroituskeskus PTWC antoi kello 10:14 UTC raportin, jonka mukaan järistys olisi aiheuttanut tsunamin, joka olisi jo saattanut tehdä tuhoa rannikoilla. BBC:n mukaan ainakaan ensimmäinen järistys ei todennäköisesti aiheuttaisi isoa tsunamia, sillä maankuori liikkui siinä sivusuunnassa, jolloin isot vesimassat eivät lähde herkästi liikkeelle.


title: Intian valtameren maanjäristys 2012

text: Järistys tapahtui noin 500 kilometriä Banda Acehista lounaaseen. Vuoden 2004 Tapaninpäivän maanjäristys tapahtui noin 250 kilometriä Banda Acehista eteläkaakkoon.


title: Intian valtameren maanjäristys 2012

text: Kaksi tuntia ensimmäisen järistyksen jälkeen alueella tapahtui yksi iso 8,2 magnitudin voimakkuuksinen jälkijäristys sekä useita pienempiä järistyksiä.


title: ADM Motorsport

text: ADM Motorsport on italialainen pikkuformulatalli, joka kilpailee nykyään Saksan F3-sarjassa. Talli perustettiin vuonna 1988, jolloin talli kilpaili Italian Formula Panda-sarjassa. Seuraavana vuonna talli voitti sarjan mestaruuden. Vuosina 1991-92 talli kilpaili Italian F3-sarjassa voittaen sarjan mestaruuden vuonna 1992. Vuosina 1993-94 talli kilpaili Euroopan Formula Boxer-sarjassa saavuttaen kolme voittoa. Vuonna 1994 talli voitti Kreikan F3-sarjan mestaruuden. Talli uusi mestaruutensa vuosina 1995, 1996 ja 1998. Talli kilpaili myös Unkarin F3-sarjassa sijoittuen sarjan toiseksi. Vuosina 1999-2004 talli kilpaili Italian Formula 3000-sarjassa voittaen sarjan kuljettajien mestaruuden vuonna 2000. Vuosina 2005-2009 talli kilpaili International Formula Master-sarjassa sijoittuen sarjan kolmanneksi vuonna 2006. Vuonna 2012 talli kilpailee Saksan F3-sarjassa.


title: Pietari Skyttä

text: Pietari Mikael Skyttä (s. 24. toukokuuta 1976 Helsinki) on Turun yliopiston geologian apulaisprofessori. Ennen tieteellistä uraansa hän teki urheilu-uran keihäänheittäjänä.


title: Pietari Skyttä

text: Skyttä on oppiarvoltaan filosofian tohtori Turun yliopistosta. Hän väitteli vuonna 2007 geologian ja minerologian alalta ja on toiminut aiemmin yliopistonlehtorina Helsingin yliopistossa. Skytän asiantuntemusaloja ovat rakennegeologia, 3D-mallinnus, paikkatieto ja ydinjätteiden loppusijoitus.


title: Pietari Skyttä

text: Urheilijana Skyttä edusti Ikaalisten Urheilijoita ja hänen valmentajanaan toimi Jussi Kuuri. Virallisissa kilpailuissa hän ei ole kilpaillut vuoden 2003 jälkeen. Ennätyksensä 83,28 m Skyttä heitti vuonna 1997 Lappeenrannan Kalevan kisojen karsinnassa ja se oikeuttaa Suomen kaikkien aikojen tilastossa sijaan 23. Skyttä voitti alle 23-vuotiaiden Euroopan mestaruuden 1997 Turussa tuloksella 81,58 m.


title: Pietari Skyttä

text: Skyttä asuu Liedossa ja hänellä on vaimo ja kolme poikaa.


title: Anse Brand

text: Helvi Annikki Brander-Pitkänen (2. huhtikuuta 1912 Pori – 8. marraskuuta 1996 Kuopio) oli suomalainen kansakoulunopettaja ja kirjailija. Hän käytti nimimerkkejä Anse Brand ja Anselina Brand.


title: Anse Brand

text: Brander-Pitkäsen vanhemmat olivat konttoripäällikkö Werner Brander ja Martta Katarina Hiitola. Hän valmistui kansakoulunopettajaksi Raahen opettajaseminaarista 1934. Brander-Pitkänen oli naimisissa 1941–1992 kansakoulunopettaja Yrjö Albin Pitkäsen kanssa. Hän asui Vehmersalmella 1946–1970 ja vuodesta 1970 Kuopiossa.


title: Anse Brand

text: Brander-Pitkänen kirjoitti nimimerkillä "Anse Brand" 1700- ja 1800-lukujen Raaheen sijoittuneen historiallisen sukuromaanin "Merikaupungin Lackefeltit" joka kertoi Lackefeltien ja Wernerbrandien kauppias- ja laivanvarustajasukujen vaiheista.


title: Anse Brand

text:
Nimimerkillä "Anselina Brand":
Nimimerkillä "Anse Brand":


title: Venla Lampén

text: Venla Maaria Lampén (o. s. Saarelma, s. 17. maaliskuuta 1974 Asikkala) on entinen suomalainen keskimatkojen juoksija. Hän edusti koko uransa ajan Asikkalan Raikasta ja hänen valmentajanaan toimi Matti Saarelma. Kalevan kisoista hän on saavuttanut kolme hopeaa ja kaksi pronssia 800 metrin juoksussa sekä kaksi hopeaa ja yhden pronssin 1 500 metrin juoksussa. Lisäksi Lampén on saavuttanut sisäratojen SM-kilpailuista yhden kullan, yhden hopean ja kaksi pronssia 800 metrin juoksussa sekä yhden kullan, kolme hopeaa ja kaksi pronssia 1 500 metrin juoksussa. Virallisissa kilpailuissa hän ei ole kilpaillut vuoden 2004 jälkeen. Hänen ennätyksensä 800 metrin juoksussa on 2:03.47 ja se oikeuttaa Suomen kaikkien aikojen tilastossa sijalle 15.


title: Eino Jurvainen

text: Eino David Jurvainen (s. 2. syyskuuta 1912 Pori) oli suomalainen näyttelijä ja näytelmäkirjailija.


title: Eino Jurvainen

text: Jurvainen kävi keskikoulun ja toimi muun muassa edustajana, valokuvaajana ja korutaiteilijana. Hän oli näyttelijänä ja ohjaajana muun muassa Helsingin Kansanteatterissa, Teatteri Jurkassa ja Helsingin teatterikiertueessa.


title: Aarne Palkki

text: Aarne Rikhard Palkki (11. syyskuuta 1912 Pori – 3. huhtikuuta 1973 Pori) oli suomalainen toimittaja ja runoilija.


title: Aarne Palkki

text: Palkki kävi ammattikoulun, jonka jälkeen hän työskenteli teollisuustyöntekijänä ja toimittajana. Palkki oli pitkään "Satakunnan Työn" toimitussihteerinä kirjoittaen lehteen myös runsaasti pakinoita ja kulttuurikritiikkiä. Hän julkaisi ainoaksi jääneen runokokoelmansa vuonna 1951.


title: Black Snake Moan

text: Black Snake Moan on Craig Brewerin ohjaama ja käsikirjoittama yhdysvaltalainen elokuva joka on kuvattu Tennesseen Stantonissa 2006. Pääosissa ovat Samuel L. Jackson, Christina Ricci, ja Justin Timberlake. Nimensä elokuva on saanut Blind Lemon Jeffersonin blues-sävellyksestä. Sam Jackson esittää elokuvan avainkohtauksessa kyseisen sävellyksen.


title: Black Snake Moan

text: Elokuva keskittyy sen kahteen päähenkilöön, Lazarukseen (Samuel L. Jackson) ja Raeen (Christina Ricci). Raen poikaystävä Ronnie (Justin Timberlake) lähtee palvelemaan kansalliskaartiin ja tällä välin Rae sotkeutuu huumeisiin. Ronnien ystävä Gill yrittää raiskata hänet, mutta päätyykin vain pieksemään tätä. Lazarus löytää tajuttoman Raen ja päättää hoitaa tätä kotonaan. Rae yrittää paeta, jonka takia Lazarus kahlehtii tämän. Lopulta Rae hyväksyy Lazaruksen toiminnan. Lazaruksen ystävä ja pastori R.L. saapuu paikalle ja näkee Raen. Hän yrittää järkeillä Lazaruksen kanssa ja joukko syö sittemmin yhdessä. Ronnie palaa kaupunkiin, tulee pieksäneeksi Gillin ja etsii Raeta varastamallaan Gillin autolla. Tällä välin Lazarus on muodostamassa suhdetta paikalliseen apteekkariin Angelaan ja päättää lopulta vapauttaa Raen, mutta tämä päättääkin jäädä Lazaruksen luokse. Yhdessä he lähtevät kohtaamaan Raen äitiä, jonka entinen miesystävä oli käyttänyt Raeta hyväkseen. Myöhemmin Lazarus soittaa bluesia paikallisessa baarissa Raen ollessa mukana. Ronnie tulee paikalle ja seuraa paria näiden lähtiessä takaisin kotiin. Sitten hän kohtaa parin aseen kanssa, mutta Lazarus ja paikalle tullut pastori R.L. saavat tämän laskemaan sen puhumalla. elokuvan lopussa Ronnie ja Rae menevät naimisiin.


title: Black Snake Moan

text: Elokuva−arvosteluja keräävän sivuston Rotten Tomatoesin 156:ta arvostelusta 66% oli elokuvalle myönteisiä. Elokuva tuotti maailmalla 10 903 846 Yhdysvaltain dollaria ja ensimmäisellä esitysviikollaan 4 143 199 dollaria. Elokuvan toista pääosaa näytellyt Christina Ricci arvosteli elokuvan trailereita ja julisteita naisia hyväksikäyttäviksi.


title: Koripallon I-divisioona-kausi 1980–1981

text: Kausi 1980–1981 oli koripallon I-divisioonan 6. kausi. Se pelattiin 10 joukkueen kesken kahdessa lohkossa. Kauden mestaruuden voitti Uudenkaupungin Urheilijat, joka yhdessä Äänekosken Huiman kanssa nousi Mestaruussarjaan jälkimmäisen voitettua karsinnassa Forssan Koripojat voitoin 2−0.


title: Koripallon I-divisioona-kausi 1980–1981

text: "Lyhenteet: # = Sijoitus runkosarjassa, O = Pelatut ottelut, V = Voitot, H = Häviöt, P+ = Tehdyt pisteet, P- = Päästetyt pisteet, P = Pisteet"


title: Koripallon I-divisioona-kausi 1980–1981

text:
Lohkovoittajat suoraan välieriin, sijoille 2-3 sijoittuneet puolivälieriin. Sarjan finaalissa kohtasivat UU ja Huima. UU nousi suoraan SM-sarjaan otteluvoitoin 2-0.
Putoamiskarsinnan ensimmäisessä vaiheessa Kataja voitti Tarmon (129-92 ja 110-91) ja Korikotkat Linkin. Tarmo voitti Linkin 2. kierroksella ja näin Linkki putosi sarjasta. Sarjaan nousi Forssan Alku.


title: Keppi ja porkkana

text: Keppi ja porkkana on muun muassa poliittisessa keskustelussa käytetty idiomi, jolla tarkoitetaan julkisen vallan mahdollisuuksia vaikuttaa kansalaisten toimintaan joko kannustimien ("porkkana") tai rangaistusten, rajoitusten ja maksujen ("keppi") avulla.


title: Keppi ja porkkana

text: Tiettävästi ensimmäinen kirjallinen maininta sanonnasta on vuodelta 1948 The Economist -lehdessä.


title: Semenivka

text: Semenivka (, , "Semenovkа") on pieni kaupunki Ukrainan pohjoisosissa Tšernihivin alueen pohjoisosissa aivan Venäjän Brjanskin alueen tuntumassa. Kaupunki sijaitsee linnuntietä 117 kilometriä Tšernihivisä ja 240 kilometriä Kiovasta koilliseen.


title: Semenivka

text: Semenivkan kaupunki on Semenivkan piirin hallintokeskus. Kaupungissa arvioitiin vuoden 2011 alussa asuvan 8 450 ja koko maaseutuvaltaisessa piirissä 19 104 asukasta.


title: Semenivka

text: Taajama on perustettu 1680 alun perin kasakkajoukkojen asutuspaikaksi. Vuonna 1919 seutu liitettiin Neuvostoliittoon, mutta 1926 siirrettiin osaksi Ukrainaa. Vuodesta 1932 lähtien piiri on ollut osa Tšernihivin maakuntaa.


title: Semenivka

text: Paikkakunalla on viime vuosina toiminut kenkiä, tärkkelystä ja tiiltä valmistavat tehtaat. Taajaman kautta kulkee sivuraide Brjanskin alueen Klimovosta.


title: Arvid Holmberg

text: Nils Arvid Birger Holmberg (10. lokakuuta 1886 Malmö – 11. syyskuuta 1958 Malmö) oli ruotsalainen telinevoimistelija ja olympiavoittaja. Hän edusti seuratasolla Malmö GFK:ta. Holmberg oli mukana Lontoon olympialaisissa 1908, joissa hän sai joukkuevoimistelun kultaa. Myös hänen veljensä Carl ja Oswald voimistelivat samassa joukkueessa.


title: Lauri Karo

text: Lauri Karo (s. 2000) on suomalainen näyttelijä, joka näytteli "Risto Räppääjä ja viileä Venla" -elokuvassa miespääosaa eli Risto Räppääjää. Lisäksi Karo on näytellyt "Kynsin hampain" televisiosarjassa.


title: Oswald Holmberg

text: Torsten Oswald Magnus Holmberg (17. heinäkuuta 1882 Malmö – 11. helmikuuta 1969 Malmö) oli ruotsalainen telinevoimistelija, köydenvetäjä ja olympiamitalisti. Hänen seuransa oli Stockholms GF.


title: Oswald Holmberg

text: Holmberg kilpaili köydenvedossa Ateenan välikisoissa 1906, joissa Ruotsi voitti pronssia. Hän sai ruotsalaisen systeemin joukkuevoimistelusta olympiakultaa sekä Lontoossa 1908 että Tukholmassa 1912. Myös Oswaldin veljet Carl ja Arvid olivat urheilijoita.


title: Noël Leslie

text: Lucy Noël Martha Leslie, Rothesin kreivitär (25. joulukuuta 1878 – 12. syyskuuta 1956) oli 19. Rothesin jaarlin vaimo. He menivät naimisiin 19. huhtikuuta 1900.


title: Noël Leslie

text: Leslie syntyi Kensingtonissä, Lontoossa. Noëlle, kuten hän kirjoitti nimensä, oli Thomas ja Clementina Dyer-Edwardesin ainoa lapsi.


title: Noël Leslie

text: Lordi ja Lady Rothesilla oli kaksi lasta:


title: Noël Leslie

text: Noëlle Rothes muistetaan parhaiten RMS Titanicin turman selviytyjänä. Hän astui laivaan yhdessä vanhempiensa, Thomas ja Clementina Dyer-Edwardesin, serkun, Gladys Cherryn, ja palvelijattaren Roberta Maionin kanssa. Hänen vanhempansa poistuivat laivasta Cherbourgissa, kun muut jatkoivat matkalla New Yorkiin ja mahdollisesti Vancouveriin.


title: Noël Leslie

text: Kreivitär, hänen serkkunsa ja palvelijatar pelastautuivat pelastusveneeseen 8. Veneestä vastuussa ollut merimies laittoi johtajataitoisen Rothesin vastuuseen veneen peräsimestä. Myöhemmin tämä siirtyi lohduttamaan vasta naimisiin mennyttä espanjalaista naista, jonka mies oli jäänyt uppoavaan laivaan. Tällä paikalla Rothes pysyi, kunnes vene saapui RMS Carpathian luo. Carpathialla Rothes omistautui hoitamaan pelastuneita kolmannen luokan naisia ja lapsia. Hän ja pelastusveneestä 8 vastannut merimies pysyivät yhteydessä turman jälkeenkin.


title: Noël Leslie

text: Kun hänen miehensä kuoli maaliskuussa 1927, Lady Rothes meni uudelleen naimisiin 22. joulukuuta 1927 eversti Claud Macfien kanssa. Kreivitär Rothes säilytti arvonimensä. Pariskunnalla ei ollut lapsia. Rothes kuoli Hovessa, Sussexissa 12. syyskuuta 1956 kärsittyään jonkin aikaa sydänsairaudesta.


title: Sydney Evans

text: Sydney Clifton H. "Sid" Evans (1881 Aldermaston – 8. tammikuuta 1927 Reading) oli brittiläinen nyrkkeilijä ja olympiamitalisti. Hän edusti seuratasolla Reading Amateur Boxing Clubia. Evans kilpaili Lontoon olympialaisissa 1908 raskaassa sarjassa, jossa hän voitti hopeaa.


title: William Thomas Stead

text: William Thomas Stead (5. heinäkuuta 1849 – 15. huhtikuuta 1912 Pohjois-Atlantti) oli englantilainen toimittaja, joka oli tutkivan journalismin pioneereja. Hänen 'Uusi journalisminsa' loi pohjan nykyisille tabloid-julkaisuille. Hän osoitti, miten lehdistön avulla pystyttiin vaikuttamaan yleiseen mielipiteeseen ja hallinnon päätöksiin. Hänet tunnettiin myös maailmanrauhan puolestapuhujana, naisten oikeuksien puolestapuhujana, kansalaisvapauksien puolustajana, heikkojen puolustajana, ja esperanton tukijana. Hän oli yksi tunnetuimmista RMS Titanicin matkustajista ja menetti henkensä laivan upotessa 15. huhtikuuta 1912.


title: A. F. Tanner

text: Antero Ferdinand Tanner (6. toukokuuta 1868 Rantasalmi – 27. marraskuuta 1920 Minneapolis, Minnesota) oli suomalainen lääkäri ja toimittaja. Tanner perusti 1900 Yhdysvaltain ensimmäisen suomenkielisen työväenlehden ja hänet tunnettiin 1900-luvun alussa myös radikaalina sukupuolimoraalin uudistajana ja avioliittoinstituution vastustajana.


title: A. F. Tanner

text: Tannerin vanhemmat olivat värjäri Anders Pyykkö ja Henrika Lajunen. Hän pääsi ylioppilaaksi 1891 Turun lyseosta ja opiskeli Helsingin yliopistossa valmistuen filosofian kandidaatiksi 1896, maisteriksi 1897 ja hammaslääketieteen kandidaatiksi 1897.


title: A. F. Tanner

text: Tanner muutti 1899 Yhdysvaltoihin ja perusti New Yorkissa vuonna 1900 Amerikan Työmies-nimisen sosialistisen lehden. Lehti ilmestyi vain muutamia kuukausia jonka jälkeen Tanner muutti Minneapolikseen opiskelemaan lääketiedettä. Palattuaan Suomeen hän perusti vuonna 1908 Helsingissä lyhytikäiseksi jääneen "Nuorsosialisti"-nimisen lehden.


title: A. F. Tanner

text: Tanner julkaisi 1909–1910 "Uusi suunta : aikakauslehti yhteiskunta- ja sukupuolikysymyksiä ynnä itsekasvatusta varten" nimistä lehteä. Vuonna 1909 julkaisemassaan kirjassa "Sukupuoliyhteys taidenautinnoksi" Tanner muun muassa ehdotti uudissanoja naisen ja miehen sukupuolielimille : hävyn tilalla olisi ollut lempiö ja miehen sukupuolielintä olisi kutsuttu helliöksi. Helsingin raastuvanoikeus määräsi joulukuussa 1911 Tannerin sukupuoliasioita käsitelleet teokset takavarikoitaviksi. Tannerin vapaamielisyys oli lopulta liikaa myös häntä aluksi tukeneelle Työmies-lehdelle joka ei enää suostunut julkaisemaan hänen kirjoituksiaan.


title: A. F. Tanner

text: Tanner tuomittiin maaliskuussa 1910 sakkoihin luvattomassa lääkärintoimen harjoittamisesta. Tanner itse kertoi opiskelleensa lääketiedettä Yhdysvalloissa ja suorittaneensa siellä lääketieteen tohtorin tutkinnon. Joulukuussa 1910 kenraalikuvernööri kehotti läänien kuvernöörejä kieltämään Tanneria pitämästä esitelmiä ja luentoja sukupuolikysymyksistä.


title: A. F. Tanner

text: Tannerin puoliso oli Vendla Westerlund.


title: Mikko Holm

text: Mikko Holm (18. maaliskuuta 1890 Outokumpu – 17. maaliskuuta 1975) oli suomalainen painija ja yleisurheilija.


title: Mikko Holm

text: Mikko Holm osallistui Tukholman olympiakisojen keskisarjan painikilpailuun, joissa otteli neljä kamppailua voittaen näistä kaksi.


title: Mikko Holm

text: Yleisurheilussa Holm voitti 10-ottelun Suomen mestaruuden vuonna 1908 ja oli paras myös kuulantyönnössä (molempien käsien yhteistulos 22,45, parempi käsi 11,24) sekä ns. heittosarjassa (kuula–kiekko–keihäs). Holm edusti Joensuun Katajaa.


title: Massimo Polidoro

text: Massimo Polidoro on italialainen kirjailija, toimittaja, televisiopersoona ja Italian paranormaalien väitteiden tutkimuskomitean (CICAP) johtaja ja toinen perustaja. Hän on kirjoittanut yli 30 kirjaa.


title: Kozelets

text: Kozelets (, ) on kaupunkityyppinen taajama ja kuntakeskus Ukrainan Tšernihivin alueella. Taajama sijaitsee linnuntietä 66 kilometriä Kiovasta koilliseen.


title: Kozelets

text:
Kozeletsin kaupunkityyppinen taajama on Kozeletsin piirin hallintokeskus. Kaupungissa arvioitiin vuoden 2011 alussa asuvan 8 450 ja koko maaseutuvaltaisessa piirissä 50 444 asukasta. Väestöarvioissa piirin kaupunkiasukkaiksi laskettiin Kozeletsin taajaman ohella myös Osterin (kaupunki, 6335 as.) ja Desnan (kaupunkityyppinen taajama, 7562 as.) väestö.
Paikkakunta mainitaan jo vuonna 1098 Kiovan Rusin ajan linnoitettuna paikkana. Vuonna 1656 se sai Magdeburgin kaupunkioikeudet.


title: Kozelets

text: Piirissä on muun muassa pellavanjalostuslaitos ja elintarviketeollisuutta sekä eläinlääkintäalan oppilaitos. Kaupungin nähtävyyksiin kuuluvat barokkityylinen Jumaläidille omistettu tuomiokirkko (1752-63) osin pronssisine ikonostaaseineen ja nykyisin kaupunginhallinnolle kuuluva rakennus (1756-60).


title: Kozelets

text: Heti taajaman länsipuolella kulkee merkittävä valtatie M01, joka on osa pohjois–eteläsuuntaista eurooppatietä (Pietari– Homel– Kiova– Odessa). Lisäksi Ukrainan valtatie M02 (osa pidempää :ta Kiova– Brjansk– Moskova) lähtee hieman Kozeletsin taajaman pohjoispuolelta kohti Venäjän rajaa.


title: Dao Timni

text: Dao Timni (myös "Dao Timmi") on Nigerin armeijan vartioasema maan koillisosassa 75 kilometriä Séguédinestä koilliseen. Se on saanut alkunsa ranskalaisten vuonna 1938 perustamasta varuskunnasta. Tedankielinen nimitys tarkoittaa ’palmujen latvoja’. Paikalla sijaitsee Saharan ainut palmulehto Séguédinen ja Libyan Fezzanin välillä.


title: Dao Timni

text: Dao Timnin kautta kulkee Libyan Tumun raja-asemalta (275 kilometriä) Madaman (180 kilometriä) kautta Séguédineen johtava autiomaareitti. Lähistöltä on löydetty eläimiä ja ihmisiä esittäviä esihistoriallisia kalliopiirroksia.


title: Tor Carpelan

text: Tor Harald Carpelan (18. joulukuuta 1867 Uskela — 9. maaliskuuta 1960 Helsinki) oli suomalainen aatelismies, joka kuului Carpelanin vapaaherralliseen sukuun. Hän oli tunnettu sukututkija, ja hän työskenteli pitkään Helsingin yliopiston sihteerinä (1902–1935).


title: Tor Carpelan

text: Tor Carpelanin vanhemmat olivat kapteeni, vapaaherra Otto Maximilian Carpelan (1822–1891) ja Aurora Lovisa Wasenius (1836–1920).


title: Tor Carpelan

text: Tor Carpelan suoritti filosofian kandidaatin tutkinnon vuonna 1889 ja kameraalitutkinnon vuonna 1892. Hän aloitti uransa yliopistossa konsistorin amanuenssina ja toimi sihteerinä yli kolmekymmentä vuotta. Hän toimi Ritarihuoneen genealogina vuodet 1923–1952. Hän hoiti luottamustehtäviä mm. Ruumiinpolttoyhdistyksessä ja Suomen sukututkimusseurassa. Hänelle myönnettiin kunniatohtorin arvo Helsingin yliopistosta vuonna 1936.


title: Tor Carpelan

text: Tor Carpelan oli kahdesti naimisissa. Ensimmäinen puoliso (1902) Ester o.s. Kynberg kuoli lapsivuoteeseen vuonna 1904. Toinen puoliso oli Anna Emilia o.s. Edgren vuodesta 1909. Toisesta avioliitosta syntyi kolme lasta, joista Henrik Carpelan (1921–2000) oli psykiatri ja psykoanalyytikko.


title: Tor Carpelan

text: Tor Carpelanin serkku oli Axel Carpelan. He järjestivät vuonna 1910 keräyksen, jolla oli tarkoitus vapauttaa Jean Sibelius veloistaan.


title: Korjukivka

text: Korjukivka (, ) on pieni kaupunki Ukrainan pohjoisosissa Tšernihivin alueen pohjoisosissa Venäjän Brjanskin alueen eteläpuolella. Kaupunki sijaitsee linnuntietä 74 kilometriä Tšernihivistä itäkoilliseen ja 190 kilometriä Kiovasta koilliseen.


title: Korjukivka

text: Korjukivka Korjukivkan piirin hallintokeskus. Kaupungissa arvioitiin vuoden 2011 alussa asuvan 13 363 ja koko piirissä 28 815 asukasta. Piiriin kuului myös H’olmyn kaupunkityyppinen taajama (Холми, 2892 as.).


title: Korjukivka

text: Kaupunkiin ulottuu rahtiliikenteen käyttämä sivuraide.


title: Korjukivka

text: Maaliskuussa 1943 saksalaiset toteuttivat Korjukivkassa 6700 siviilin hengen vaatineen verilöylyn.


title: Zappaan olympialaiset

text: Zappaan olympialaiset olivat 1800-luvulla Ateenassa, Kreikassa järjestettyjen urheilukilpailujen sarja. Kilpailut oli perustettu antiikin aikaisten Olympian kisojen perinteen jatkajiksi, ja ne edelsivät vuonna 1896 alkaneita nykyaikaisia olympialaisia. Zappaan olympialaiset järjestettiin vuosina 1859, 1870, 1875 ja 1889. Kilpailut rahoitti rikas kreikkalainen liikemies Evangelis Zappas, jonka mukaan kisat nimettiin. Kisat olivat antiikin olympialaisten tapaan panhelleeniset eli avoimet vain kansallisuudeltaan kreikkalaisille miehille.


title: Zappaan olympialaiset

text:
Olympian kisat, antiikin Kreikan perinteikkäistä urheilukilpailuista merkittävimmät, oli lakkautettu yli 1 200 vuoden historiansa jälkeen vuonna 393. Vuosisatojen ajaksi urheilu oli vaipunut taka-alalle Euroopan yhteiskunnallisesti sekavalla keskiajalla: ruumiinkulttuuri ei ollut arvossaan, ja kilpaurheilua harrastettiin lähinnä enää ritarien turnajaisissa. Edes renessanssi ei ollut palauttanut antiikin urheilun koko merkitystä eurooppalaisten tietoisuuteen.
Kreikassakin oli maan urheiluhistoria unohdettu, kunnes maan itsenäistyttyä osmanien vallasta vuonna 1832 suunnattiin katse taas antiikin historiaan kansallistunteen nostattamiseksi. Tätä menneen kaipuuta ruokkivat myös 1830-luvulla aloitetut Olympian alueen arkeologiset kaivaukset, jotka paljastivat maan uumenista vanhat olympialaiset kilpailupaikat ja temppelit.


title: Zappaan olympialaiset

text: Monen muun kansallismielisen kreikkalaisen ohella runoilija ja lehtimies Panagiotis Soutsos (1806–1868) yhdessä runoilijaveljensä Alexandroksen kanssa ehdotteli olympialaisten henkiin herättämistä. Soutsos kirjoitti vuonna 1833 runon "Kuolleiden dialogi", jossa Platonin haamu päivittelee kreikkalaisten kansallista alennustilaa ja olympialaisten unohdusta:


title: Zappaan olympialaiset

text: Vuonna 1835 Soutsos ehdotti olympialaisten järjestämistä uudelleen neljän vuoden välein vuoron perään neljässä kreikkalaisessa kaupungissa (ei kuitenkaan Olympiassa), mutta aika ei vielä tuolloin ollut kypsä. Kreikka oli tuohon aikaan Euroopan köyhimpiä maita, eikä kuningashuone vielä pariin vuosikymmeneen lämmennyt ehdotuksille kilpailujen uudelleen aloittamisesta, vaikka sympatiaa Soutsoksen ajatuksille löytyikin. Olympialaisten pakanallinen historiakin nostatti poliittista vastarintaa, ja ruumiillista urheilua pidettiin vanhanaikaisena teollistuvassa maailmassa.


title: Zappaan olympialaiset

text: Romaniassa asunut kreikkalainen patriootti, upporikas liikemies Evangelis Zappas (1800–1865) tarjoutui Soutsoksen ajatuksien innoittamana rahoittamaan olympialaiset ja niissä jaettavat palkinnot. Zappas kirjoitti vuonna 1856 suostuttelukirjeen Kreikan kuningas Otto I:lle, ja samana vuonna Zappaksen esiintulosta innostunut Soutsos kirjoitti omaan sanomalehteensä esittelyartikkelin nimeltä "Evangelis Zappas". Asian noustua julkisuuteen kuningas suostui kisojen järjestämiseen rahoituksenkin nyt ollessa kunnossa. Kilpailut nimettiin Zappaksen mukaan.


title: Zappaan olympialaiset

text: Kilpailuihin oli osanotto-oikeus vain kreikkalaisilla miehillä, eli ne olivat panhelleeniset kisat kuten edeltäjänsäkin. Etnisiä kreikkalaisia asui noihin aikoihin paitsi nykyisen Kreikan alueella, myös Turkin länsirannikolla, Välimeren saaristossa ja ympäri Balkania, kuten antiikinkin aikoina. Koska Kreikan länsirannikon tuntumassa sijainnut syrjäinen ja vastikään maan alta kaivettu Olympian lehto ei enää soveltunut urheiluun, valittiin kisojen pitopaikaksi Ateena. Zappaan rahoilla alettiin rakentaa uudelleen Panateenalaista stadionia, jolla Panathenaia-juhlien kisat oli antiikin aikoina järjestetty. Stadion ei kuitenkaan ehtinyt valmistua vielä ensimmäisiin Zappaan olympialaisiin.


title: Zappaan olympialaiset

text:
Marraskuussa 1859 järjestettiin Ateenassa kolme urheilufestivaalia, joita kreikkalaiset jo kutsuivat olympialaisiksi: maatalousteollinen kilpailusarja, hevosvaunukilpailut ja yleisurheilukilpailut. Ateenalaisella torilla ja kaduilla järjestettyihin yleisurheilukilpailuihin kuului stadionin juoksu (192 metriä), 8 stadionin juoksu, kiekonheitto, keihäänheitto, pituushyppy, mastoonkiipeäminen ja tasapainottelu. Heittolajeissa kilpailtiin sekä pituudessa että tarkkuudessa. Myös kuningas Otto oli katsomossa. Kilpailujen järjestelyt olivat kaoottiset. Kreikassa ei ollut kokemusta vastaavien tapahtumien järjestämisestä, eikä torille kokoontunut yleisö nähnyt kilpailuja kunnolla tai ymmärtänyt niiden sääntöjä. Kuka tahansa sai hypätä kadulta osallistumaan juoksuihin, ja näin kerrotaan ainakin yhden järjestysmiehen ja yhden ”sokean” kerjäläisen tehneenkin. Kilpailupaikat soveltuivat huonosti urheilemiseen, ja marraskuinen sääkin oli epämukavan kylmä ja tuulinen. Antiikin Kreikan kilpailukausi olikin siitä syystä aikoinaan päättynyt jo lokakuussa.
Zappas kuoli vuonna 1865 ja testamenttasi koko mittavan omaisuutensa Zappaan olympialaisille. Rahoilla kustannettiin kaikki seuraavat kisat ja maksettiin niiden suorituspaikkojen rakentaminen. Ateenaan rakennettiin Zappeion-keskus, jota on myöhemmin käytetty myös vuosien 1896, 1906 ja 2004 olympiakisoissa. Zappaan olympialaiset oli tarkoitus järjestää neljän vuoden välein, mutta seuraavat kisat järjestettiin vasta vuonna 1870.


title: Zappaan olympialaiset

text: Toiset Zappaan olympialaiset järjestettiin kunnostetulla Panateenalaisella stadionilla marraskuussa 1870; katsomoon mahtui kerrallaan 30 000 katsojaa. Kisojen järjestelyt olivat tällä kertaa onnistuneet, ja kisat olivatkin suuri menestys kaikin tavoin. Lehdistö kirjoitti kilpailuista ahkerasti ja ne saavuttivat suuria katsojalukuja. Olympiahistorioitsija David Youngin mielestä kisat olivat jopa ensimmäiset todelliset nykyajan olympialaiset, ja katsojamäärän suhteen yhtä suositut olympiakisat nähtiin vasta vuonna 1908.